
Capitolul I 

Totul a început într-o frumoasă zi de vară. Soarele 
mângâia cu gingăşie ţinutul întins al măreţului Rimini. La 
fiecare pas, nisipul fierbinte ardea puternic pielea de 
culoarea spumei laptelui a turiştilor ce se îmbulzeau pe 
terase, sub umbrelele multicolore, sub umbrele răcoroase 
ale palmierilor înalţi şi duri sau în apa cristalină a mării, 
uneori puternic învolburată, alteori liniştită ca un copil 
nou-născut pe care-l cuprinde somnul după atâta joacă. 

Rimini se înfăţişa într-o postură măreaţă: un peisaj 
natural de vis, cu grădini bogate, nisipul şi apa mării 
virgine, ce se împletea izbitor cu un peisaj artificial 
fermecător: numeroase clădiri strălucitoare, case mici şi 
mari, hoteluri ce te îmbiau spre a le cunoaşte. In acest 
contrast, frumosul oraş avea aerul unui colţ de Rai în care 
mulţimi de oameni trăiau şi se bucurau, unde alţii visau să- 
şi petreacă o parte din preţiosul timp liber. 

Printre aceştia se afla şi Eliza, o dulce adolescentă cu 


un aer cuceritor de rebel, strecurat într-un zâmbet visător. 
Nimănui nu îndrăznea să îi spună că până aproape de 
majorat nu cunoscuse a doua faţă a lumii meschine şi nici 
nu-şi imagina prin ce urma să treacă pentru a-şi împlini 
destinul. Închisese în ungherul acela întunecat amintirea 
accidentului stupid în care şi-a pierdut ambii părinţi. 
Orfani, fratele său de 19 ani fusese trimis prin bunăvoința 
unchiului să studieze în străinătate, iar ea să rămână în 
grija bunicilor. 

Trăia liniştită într-un sătuc aproape uitat de lume de 
la marginea unui orăşel alături de scumpii săi bunici când 
o mătuşă văduvă i-a făcut propunerea de a o însoţi pentru 
o vreme în Rimini. Cu greu s-a despărţit de familia sa, dar 
a făcut-o cu speranţa că acolo îi va fi mai bine, că va avea 
ocazia de a-şi clădi un altfel de viitor. A plecat luând cu 
sine toate amintirile de preţ, atât pe cele frumoase, cât şi 
pe cele mai puţin plăcute. 

Acum  iat-o plimbându-se pe plajă, admirând 
frumuseţile din jur, încercând să-şi adune gândurile 
rătăcite în diferite locuri. A plecat de acasă sperând că 
depărtarea şi timpul îi va vindeca rănile provocate de 
prima şi unica iubire a vieţii sale. Încă îi mai răsună în 
minte primul compliment făcut de Alex. Parcă acum îl vede 
cum într-un mod destul de ingenios s-a apropiat de ea. 
Vocea lui caldă (Stii, eşti mult mai dulce decât îngheţata 
din care mi-ai dat să gust!) a dat-o gata prin sinceritatea 
ei. 

Şi câte iluzii şi speranţe şi-a făcut... Erau iluzii 
nevinovate, speranţe îndrăzneţe, vise minunate, dar 
deşarte. Toate s-au spulberat când, dintr-o pură 
coincidenţă a surprins o discuţie între Alex şi prietenii săi, 
discuţie ce i-a frânt inima. 

— Măi Alex, dar ai ajuns chiar să te încurci cu un 
copil? l-a întrebat unul din prieteni. 

Au urmat râsete batjocoritoare şi multe glume pe 
seama sărmanei copile şi a naivului băiat care deşi avea 22 
de ani, se lăsa influenţat de cei din jur, dansând după cum 
cântau alţii, fără să-şi dea seama că asta l-ar putea costa 


pierderea celei mai nepreţuite comori, iubirea vieții sale. 

Alex înfuriat şi înciudat că prietenii râdeau de ridicat 
brusc de la masa la care stătea zicând: 

— Dar oare ce v-a făcut pe voi să credeți că încurcat 
sau vreau să mă încurc cu ea? 

Semne de mirare şi întrebare au apărut pe el s-a m- 
am feţele tinerilor deoarece nu puteau uita privirile de om 
îndrăgostit pe care i le aruncase de atâtea ori Elizei. 

— Voi nu mă cunoaşteţi sau vă prefaceţți că nu ştiţi 
cum sunt? continuă Alex. Doar ştiţi că niciodată n-am 
acordat atenţie deosebită vreunei fete, că încă nu s-a 
născut cea care să mă facă să-mi pierd capul. E neapărat 
să fii îndrăgostit ca să te poți distra? (O lacrimă fierbinte 
se rostogoleşte pe obrajii aprinşi ai fetei ce sta pitită după 
o uşă.) Toţi ştiu că eu nu cred în dragoste. Oi fi eu capabil 
de multe, dar chiar să mă încurc cu un copil... cred că de 
data asta aţi exagerat. M-ati dezamăgit, băieți! 

A ieşit apoi afară, dar între timp şi Eliza a dispărut 
după colţ, Alex având timp doar să-i surprindă umbra... 

Imediat şi-a dat seama de gafa ce-o comisese şi 
păreri de rău i-au pus stăpânire pe suflet. Regreta atât de 
mult ceea ce făcuse pentru că - ce-i drept - una spusese şi 
alta era în inima lui. Pentru o clipă a vrut să alerge după 
ea, să-i spună că a minţit, că într-adevăr o iubeşte, să o ia 
în braţe şi să o înăbuşe cu săruturile sale fierbinţi şi 
însetate de dorinţă, apoi să fugă cu ea în lume, departe de 
răutatea oamenilor, unde să-şi trăiască iubirea. 

Dar s-a răzgândit repede, spunându-şi că poate e mai 
bine aşa, să nu-şi mai facă speranțe degeaba nici el, nici 
fata pentru că între ei se născuse o dragoste imposibilă, 
dar mai ales se temea de judecata prietenilor. Cu un 
suspin adânc s-a întors în barul din care ieşise, continuând 
să joace poker cu amicii săi. 

Acum Eliza mergea agale amintindu-şi cu tristeţe de 
Alex, dar nici nu bănuia ce se întâmplase după ce ea 
fugise, ce simţea el, că de fapt totul fusese o farsă, o farsă 
prin care acesta s-a apărat de glumele şi comentariile de 
prost-gust ale prietenilor săi, aşa-zişi prieteni. 


Mergând spre hotel, căci deja se înserase, Ely încă se 
mai gândea la stăpânul inimii sale. Nici nu şi-a dat seama 
că s-a îndepărtat şi a păşit uşor pe lângă o oază de 
verdeață, când un şarpe fioros s-a apropiat de dânsa şi era 
gata să o muşte, dacă într-o fracțiune de secundă aceasta 
nu îi auzea sâsâitul şi nu se ferea. A rămas împietrită la 
vederea acestui vechi duşman al său. Cu glasul stins a 
strigat după ajutor, dar acum deja se întunecase, iar plaja 
era pustie. 

Cu un sâmbure de curaj şi încredere a luat-o la fugă, 
dar s-a împiedicat curând, acum nemaiavând nicio şansă să 
scape. Plângând, îşi aştepta sfârşitul, deoarece teama o 
paralizase. Atât de speriată era încât nici n-a simţit când 
cineva s-a strecurat pe lângă ea şi a evitat în ultima clipă 
contactul dintre veninul mortal şi pielea albă şi fragedă a 
piciorului său. De emoţii a leşinat. S-a trezit după vreun 
sfert de oră în hotel, pe un pat moale, cald şi primitor, dar 
care nu era alei. 

Îngrijorată s-a ridicat şi a început să se întrebe: 

— Unde mă aflu şi ce s-a întâmplat? Aceasta nu-i 
camera mea. 

Şi-a amintit apoi de tragedia ce era pe cale să se 
producă şi vag, că un înger păzitor a salvat-o. Încă-şi mai 
punea întrebări când Victor a intrat să vadă cum se mai 
simte. 

— Văd că te-ai trezit. Te simţi mai bine? 

— Bună! După cum vezi... dar cine eşti tu şi ce caut 
eu aici? 

— Păi nu-ţi mai aminteşti? o întrebă cu nevinovăție 
băiatul, fermecat de frumuseţea şi inocenţa Elizei. Ai avut 
noroc că-mi place să mă plimb noaptea pe malul mării şi 
te-am auzit plângând, altfel nu mai erai acum, aici, să am 
grijă de tine... Să umbli noaptea singură pe plajă e destul 
de periculos, mai ales pentru o fată atât de tânără şi 
frumoasă ca tine... 

Amândoi au roşit. În mai puţin de cinci minute au 
devenit cei mai buni prieteni din lume. Şi-au împărtăşit 
ideile, trăirile, concepţiile... şi, bineînţeles, Victor a aflat 


despre povestea cu Alex, încercând apoi să o consoleze cu 
cele mai nevionovate vorbe. Se făcuse deja târziu. Eliza a 
urcat în camera sa, adormind imediat ca un îngeraş, 
deoarece oboseala şi sperietura ce a tras-o au dat-o gata. 

Nu de aceeaşi odihnă profundă a avut parte şi Victor, 
care de când a cunoscut-o pe Ely, se gândea doar la chipul 
ei senin şi zâmbetul său dulce. Pe de o parte se bucura în 
sinea lui că l-au trecut iar fiorii dragostei, iar pe de altă 
parte, se temea de o nouă dezamăgire. Victor era un băiat 
foarte drăguţ, inteligent, atrăgător şi cu simţul umorului. 
Studiase la Litere şi chiar era bun la română. Visa să 
devină poet sau profesor. Era, se poate spune, bărbatul 
ideal pentru orice femeie. Venise în vacanţă să se relaxeze 
şi, de asemenea, la fel ca Eliza, să uite de eşecul în 
dragoste de care avusese parte în urmă cu câteva luni. 
Urma să se căsătorească cu femeia perfectă, credea el, 
pentru că avea aproape 28 de ani şi-i venise vremea să-şi 
întemeieze o familie, dar chiar cu două săptămâni înainte 
de fericitul eveniment a aflat că logodnica lui, pe care o 
iubea mai mult ca propria-i viaţă, căreia îi dăruise totul şi 
pentru care era în stare de orice, îl înşela de aproape un 
an cu unul dintre cei mai buni prieteni ai săi. 

Nici până astăzi nu a trecut peste această trădare şi 
n-a uitat-o pentru că ce-i drept, patru ani petrecuţi alături 
de cineva drag nu se şterg într-o clipă cu buretele. O 
vreme a stat singur, s-a închis în el şi se vedea că durerea 
şi suferinţa îl topeau tot mai mult în fiecare zi. Cu ajutorul 
familiei însă, a ieşit cât de cât din acea depresie, începând 
şi încercând să mai iasă în lume. Toate aceste strădanii n- 
au avut niciun rezultat, deoarece se pare că dragostea 
pentru Maria era prea puternică, ea fiind prea adânc 
înfiptă în inima lui sângerândă. 

Pentru el totul era un coşmar până în această seară, 
când pe drumul său întunecat şi plin de abisuri a apărut 
Eliza, ca o lumină mângâietoare... 


Capitolul II 

Soarele era sus şi dogorea puternic când Eliza s-a 
deşteptat. Era bine dispusă, se simţea ca nouă. Apoi, 
deodată, toate evenimentele petrecute seara trecută au 
dat năvală în mintea ei. Şi-a pus la nimereală o rochiţă 
uşoară de vară şi a alergat într-un suflet la restaurantul 
hotelului unde spera să-l întâlnească pe cel căruia îi datora 
viaţa, pentru a-i mulţumi. Majoritatea oaspeţilor hotelului 
luau liniştiţi micul dejun, dar nici urmă de Victor. 

Ely tocmai se întorcea dezamăgită când, într-un colţ 
mai îndepărtat îl zări pe băiatul salvator în compania unei 
tinere şi frumoase domnişoare. Stătea în cumpănă acum. 
Nu ştia cum să acţioneze, dacă ar trebui să se apropie sau 
dacă ar trebui să găsească alt moment mai potrivit pentru 
a discuta cu el când se auzi strigată. Victor o chemase să 
ia micul-dejun cu ei. 

Sfiioasă, fata se apropie şi salută: 

— Bună dimineaţa, spuse ea. Poftă bună! 

— Mulţumim, răspunse vesel Victor. Dar ce faci? Cum 
ai dormit? Nu ai vrea să iei masa cu noi? 

— Bine, mulţumesc. Aş vrea, dar nu-mi place să 
întrerup sau să deranjez şi în plus cred că mătuşa mă 
aşteaptă. Ar trebui să mă retrag, zise ea tot uitându-se cu 
coada ochiului la fata din dreapta ei, care părea de vârsta 
ei, dar care era foarte frumoasă şi se remarca prin 
zâmbetul său cristalin, prin obrăjorii cu două gropiţe 
cuceritoare. 

— Stai, Eliza! Da' ce-i cu graba asta? Nici nu ţi-am 
prezentat-o pe sora mea, Alina. 

O bucurie ascunsă şi neînţeleasă se strecură în inima 
ce bătea cu putere a Elizei. 

— Încântată! Eu sunt Eliza. Vă rog să mă scuzaţi, dar 


sunt aşteptată de mătuşa mea sus. Noi servim masa în 
cameră. Dar mi-ar face plăcere să ne vedem mai târziu pe 
plajă, dacă aveţi bunăvoință şi timp berechet. 

— Desigur, dragă Eliza, a confirmat Alina. Vom fi 
acolo negreşit. 

— Ok, atunci. Eu mă retrag. Mi-a părut bine! 

— Şi mie! 

— La revedere, adăugă şi băiatul încântat de 
frumuseţea proaspătă a fetei şi stângăcia sa în preajma 
străinilor. 

În timp ce Eliza se îndepărta, Alina nu mai rezistă şi 
sări cu gura pe fratele ei mai mare. 

— Nu cumva... Nu cumva?! 

— Nu cumva, ce? întrebă Victor zâmbind. 

— Te-ai îndrăgostit, şmechere?! Te-ai îndrăgostit! 
Dar, dar nu-mi vine să cred. E mai mică şi decât mine 

— Te rog, frumoasă surioară, e o neînțelegere! 
Despre ce vorbeşti? 

— Cum mai ştii să te prefaci... Dar pe mine nu mă 
păcăleşti aşa uşor. Crezi că n-am observat cum oftai şi o 
sorbeai din priviri? 

— Eliza e o fată foarte drăguță şi atrăgătoare într- 
adevăr. Ne-am cunoscut aseară întâmplător. Îmi place, dar 
doar ca persoană! N-ai văzut ce gingaşă şi inocentă e? În 
plus, ştii că după Maria, altă dragoste nu mai are loc în 
viaţa mea. 

— Maria?! lar Maria? Toată ziua Maria! strigă iritată 
fata. Da' mai las-o frate în pace! Tu chiar nu înţelegi că nu 
merită să mai suferi după ea? 

— Da, bine, bine. Hai să schimbăm subiectul şi să ne 
apucăm de mâncat. Apoi ieşim pe plajă dacă doreşti. 

— Bine, frăţioare, răspunse Alina făcându-i cu ochiul, 
ferm convinsă că Eliza avea deja un loc important în inima 
fratelui său şi juca un rol deosebit în viitorul lui. 

x 


x 
x 


Eliza servise masa, se şi odihnise puţin şi se pregătea 


să iese la o plimbare când cineva sună la uşă. Mirată, 
deschise şi dădu nas în nas cu nimeni altul decât Victor. 

— Eu... Eu nu vreau să deranjez, se bâlbâi acesta, 
mai tulburat de farmecul fetei. Ziceai să ne întâlnim pe 
plajă şi m-am gândit să vin să te iau. Alina e jos, ne 
aşteaptă. Ce zici, mergem? 

— De ce nu? răspunse ea încă mirată de vizita 
neaşteptată. Stai doar s-o anunţ pe mătuşa Lili. Şi să-mi 
iau costumul de baie. 

In mai puţin de un minut, Ely era gata. Purta un 
costum de baie negru ce-i venea perfect pe corpul ca de 
sirenă, o pereche de şlapi obişnuiţi şi-şi lăsase minunatul 
păr de un negru strălucitor să-i cadă nestingherit pe 
spatele alb, încă nebronzat. 

Victor se simţi tare norocos când porni cu Eliza şi 
Alina, ambele ţinându-l de braţ, în plimbare pe malul mării. 
Multe capete se întorceau după ei, iar bucuria şi mândria 
creşteau în inima băiatului ce tresărea la orice atingere 
caldă a adolescentei din dreapta sa. Nici nu şi-au dat 
seama cum timpul a trecut pe nesimţite. Au povestit, au 
glumit, au făcut baie şi s-au simţit bine. Se simțeau ca şi 
cum s-ar fi cunoscut de o viaţă, erau cei mai buni prieteni. 

Se înserase şi trebuiau să se întoarcă la hotel. Alina 
însă mai voia să înoate puţin în apa trandafirie de la 
lumina asfinţitului. Au fost de acord şi s-au aventurat în 
mare. Cum era aproape întuneric, Ely nu şi-a dat seama că 
se îndepărtase mai mult decât era permis şi din neatentie, 
în timpul unei scufundări, nişte alge s-au prins de piciorul 
său făcând-o prizoniera adâncului mării. Reuşi doar să mai 
strige după ajutor şi-şi pierdu cunoştinţa sub apă. 

Dar Victor era acolo, în apropiere şi înotând cu 
repeziciune, o aduse la mal, pe nisipul ud, încercând s-o 
facă să-şi revină. Şi el şi Alina erau îngrijoraţi, iar prima 
soluţie ce le veni în minte era respiraţia gură la gură. 
Surioara fu drăguță şi-i lăsă sarcina frăţiorului său, care 
nemaistând pe gânduri îşi atinse buzele moi de cele reci 
ale Elizei. 

Aceasta deschise ochii şi la vederea lui Victor 


deasupra ei, cu gura lipită de a sa, îi închise din nou, 
lăsându-se pact primului sărut... 


Capitolul III 

Cei trei au pornit spre hotel. Din fericire erau cu toţii 
nevătămaţi. Şi totuşi, sufleteşte, Victor şi Eliza se simțeau 
ciudat. 

Victor era tot mai înspăimântat de o speranţă 
deşartă, de o dezamăgire, iar Eliza era confuză. Visase de 
atâtea ori primul sărut! Un prim sărut gingaş şi nevinovat 
dăruit de Alex. Visul s-a împlinit, ea simțind acel sărut 
dulce, dar unde Alex nu avea niciun rol, unde protagonistul 
era Victor, un protagonist neaşteptat şi totuşi care a fost 
capabil să-i ofere sărutul ideal. Au ajuns tăcuţi în hotel, 
unde şi-au luat rămas bun, fiecare îndreptându-se spre 
camera sa, fiecare cu gânduri şi idei răzlețe, noi, diferite... 

Eliza s-a furişat repede în patul moale şi primitor, 
fără a  îndrăzni să-i mai povestească mătuşii Lili 
nenorocirea tocmai pentru a o scuti de griji. Victor, de 
asemenea, s-a băgat în patul său, acum, deodată, parcă 
prea mare şi gol. A avut parte de cel mai agitat somn de la 
despărţirea de Maria, se simţea prins în capcana dragostei 
neîmpărtăşite. El ştia doar atât: că o iubire între el şi Ely 
era aproape imposibilă, interzisă, ţinând cont de diferenţa 
de vârstă dintre ei. Se temea să nu o dezamăgească şi în 
acelaşi timp, să nu fie rănit. Îl îngrozea perspectiva unei 
noi  deziluzionări şi fantoma Mariei, ce-i stingherea 
aproape mereu somnul. 

Frumoasa Eliza a fost şi ea bântuită de fantasmele 
trecutului, reprezentat de Alex şi cele ale prezentului, 
reprezentat de Victor. Dar cel mai mult se temea de 
fantomele viitorului... 

I se arătau în vis atât unul, cât şi celălalt. Acum o 


săruta unul, apoi altul. Îl visă mai întâi pe Victor... Erau 
împreună, fericiţi, se plimbau pe plajă învăluiţi în lumina 
lunii, îmbrăcaţi amândoi în alb, ca doi miri în nesfârşita şi 
dulce lună de miere. 

Spre dimineaţă se visă în faţa altarului. Era 
îmbrăcată într-o rochie albă, cu o trenă lungă. Se ţinea de 
mână cu Alex şi era pe punctul de a spune hotărâtorul DA, 
când, deodată, toţi amicii mirelui au început să râdă de el, 
reamintindu-i că ea e un copil, făcând glume proaste pe 
seama lor. În acea învălmăşeală, Alex voi să plece, dar ea îl 
reţinu. Pentru o clipă acesta ar fi dorit să rămână să 
continue ceremonia, însă apoi o repezi pe mireasa sa, care 
căzu, iar el dispăru printre buchetele de lăcrămioare. 

Deschise ochii. Era pe podea, îmbrăcată în obişnuita 
pijama roz de catifea, iar totul fusese doar un vis, un vis 
frumos, dar şi urât, un vis ce avea s-o urmărească o vreme. 

Era ora 7: 00 când Eliza căzuse din pat şi nici că a 
mai dormit apoi. Era îngrozită de visul său din urmă şi tot 
mai convinsă că Alex nu era partenerul potrivit pentru ea. 
Dar îl iubea, îl iubea mult şi ştia că inimii nu-i poţi porunci. 

Se gândi să iese la o plimbare, să mai uite de vise şi 
să-şi pună gândurile în ordine. În jumătate de oră era 
pregătită. Servi la repezeală un sandviş şi cobori. Voia să 
fie singură, să-şi ordoneze în voie gândurile. Nu ştia dacă 
să se îndepărteze de Victor sau să lase destinul să-şi 
urmeze cursul. Îi era frică să nu fie dezamăgită din nou şi 
simţea că dacă i-ar fi dat o şansă lui Victor, îl trăda pe Alex. 

Câteva ore trecură repede. In plimbarea sa, găsi 
câteva scoici interesante şi se gândi să colecţioneze. 
Întâlni colegi de hotel pe care-i salută, făcu o baie în apa 
sărată a mării şi încet-încet porni înapoi. Era ora 
prânzului. Trecu neobservată prin restaurant şi urcă sus, 
unde mătuşa Lili o aştepta să-i dea o veste. 

— Ce faci, Eliza? Cum a fost la plimbare? 

— Bine, mulţumesc! Mâncăm? 

— Da, iubito, mâncăm, apoi eu am să merg la citirea 
testamentului soţului meu. Dacă totul e în ordine, în 
curând ne vom muta în casa pe care eu şi unchiul tău o 


aveam aici, în Rimini. Şi dacă doreşti, ai putea să rămâi cu 
mine pentru totdeauna. 

— E o idee interesantă, dar îmi fac griji pentru 
bunici. Au o vârstă de acum şi sunt singuri. 

— Ne descurcăm noi cumva, dar până atunci, hai să 


mâncăm că mi s-a făcut tare foame! 
x 


XXX 


Victor se trezise şi el devreme, cu gândul la Eliza. 
Avusese parte de o adevărată noapte furtunoasă. Se ocupă 
de el, apoi îşi lăsă imaginaţia să-i zboare departe pentru a 
putea crea noi versuri. Unele îi izbuteau foarte frumoase. 
Pe cele mai multe le strânsese într-un volum, alcâtuit din 
două părţi, prima 

— Declaraţii versificate de dragoste pentru Maria, iar 
a doua parte - poeme triste, oglinzi de dezamăgire, trădare 
şi resemnare. 

Astăzi, după mult timp, se hotări să se oprească la 
iubirea pentru Eliza. Cuvintele zburau într-o învălmăşeală 
de nedescris în mintea sa, dar cu puţin efort, îi reuşi o 
primă strofă, apoi încă una... Dar oricât încerca să se 
concentreze, în faţa ochilor i se arăta doar ea şi nu putea 
uita cel mai dulce şi nevinovat sărut pe care i-l dăruise. 

După ce primi un telefon, ieşi în grabă din hotel şi se 
îndreptă spre o agenţie de turism, de unde cumpără două 
bilete spre casă. El şi sora sa trebuiau să se întoarcă din 
vacanţă pentru că i se oferise un post bine plătit şi voia să 
vadă despre ce este vorba. 

La ora 16: 00 era plănuită plecarea. Reveni la hotel şi 
împreună cu Alina pregătiră bagajele. Se făcu ceasul 15: 
30, dar înainte de a pleca, sună la uşa Elizei. Ce noroc! 
Era! Deschise, dar nu se mai miră ca prima oară. I se păru 
ciudată doar graba ce se observa pe faţa prietenilor săi. 
Eliza îi invită înăuntru, dar ei se scuzară, explicându-i ce 
se petrecea. 

O tăcere şi tristeţe nemărginită se puse pe faţa şi 
inima fetei. Un taxi claxonă, iar Alina cobori, după ce îşi 
luă rămas bun de la noua sa amică, promițând că se vor 


revedea. 

Victor era acum faţă în faţă cu ea, cu cea care de 
câteva nopţi îi răpea somnul. Era torturat de ideea că 
poate n-o va mai revedea. Nu ştia cum să se comporte. 
Făcură iute schimb de numere de telefon, iar el îi dădu şi 
adresa sa pentru a-i scrie şi deschise o geantă de unde 
scoase o mică agendă pe care i-o întinse şi i-o dărui Elizei, 
împreună cu un al doilea sărut dulce. Dispăru apoi pe scări 
ca o nălucă, iar ea... ea rămase înmărmurită în pragul uşii, 
cu agenda lipită la piept şi cu mâinile atingându-şi buzele 


Capitolul IV 

În câteva ore cei doi au ajuns acasă. Şi-au îmbrăţişat 
părinţii, apoi Victor şi-a sunat amicul pentru a-i da detalii 
despre posibilul job. Era vorba de un post ca profesor de 
limba şi literatura română, la un liceu de la marginea lui 
Rimini. Vestea îl încântă nespus. Era un vis împlinit. 

La câteva sute de kilometri distanţă, Eliza era 
îngrijorată. Vara se sfârşea, şcoala trebuia să înceapă, dar 
ea nu se înscrisese încă la niciun liceu. Trecuse la nivelul 
superior, adică în clasa a XI-a, când învăţământul nu mai 
era obligatoriu, dar ea ştia că fără o diplomă de 
bacalaureat nu are niciun viitor. Primele opt clase le făcuse 
la şcoala din sat, iar următorii doi la un liceu din comună. 
Acum trebuia să-l schimbe... 

Adora muzica, de mică se visase pe scenă, dar 
situaţia financiară nu-i permitea să studieze la Liceul de 
Artă. Nu era hotărâtă dacă să rămână cu mătuşa Lili sau 
să se întoarcă la bunici, când ruda sa îşi făcu apariţia şi o 
anunţă că mâine se pot muta în frumoasa vilă de la 
periferia lui Rimini şi aşa avea să înveţe la liceul ce se afla 
la două străzi de casă. 


Părea o veste minunată, dar se făcuse târziu şi Ely se 
retrase în camera sa. Acolo, singură, în patul mare şi alb o 
năpădiră toate amintirile... Se gândi mai întâi la Alex, apoi 
la 

Victor şi îşi aduse aminte de agenda ce i-o dăruise. 
Sări din pat şi cu emoţii o deschise. Ce urmă reuşi doar să- 
i stârnească lacrimi fierbinţi, lacrimi de duioşie. Cu mâinile 
tremurânde apelă numărul lui Victor. In clipa aceea el 
tocmai se informa despre noul liceu când firav îi sună 
telefonul. Răspunse sec şi plictisit: 

— Alo! 

În cealaltă parte a reţelei o tăcere ca de mormânt 
puse stăpânire. Se putea desluşi doar o respiraţie uşor 
tremurătoare. 

— Alo! Cine-i acolo? repetă băiatul. Eliza îşi făcu 
curaj şi vorbi: 

— Bună! Sunt eu... Sper că nu deranjez. 

— Eliza?! Eşti chiar tu? O! Ce surpriză! Dar cum...? 

— Ştii, am citit acel poem şi voiam să-ţi mulţumesc. E 
un gest frumos. Ai o imaginaţie bogată şi ştii să compui. 

— Eee, nici chiar aşa. Poate nu e chiar reuşit, dar l- 
am scris gândindu-mă doar la zâmbetul tău, inspirându-mă 
din portretul tău întipărit în mintea şi sufletul meu. 

— Victor, eu... eu nu... 

— Te rog, nu e nevoie să spui nimic. Ştiu că e prea 
devreme, dar trebuie să ştii că de când te-am cunoscut ai 
schimbat ceva în mine şi nu, nu mi te pot scoate din gând. 

— Eu... săruturile acelea... 

— Ştiu, scumpa mea Eliza! Am greşit şi exagerat. M- 
am comportat ca un copilaş. Te rog să mă ierţi! 

— Dar ţi-am reproşat eu ceva? întrebă zâmbind fata. 
Ştii, a fost primul şi cel mai drăguţ sărut! 

Lui Victor nu-i venea să creadă. Într-adevăr se 
aşteptase doar la reproşuri. 

— M-ai lăsat fără cuvinte. Eu nu-ţi cer nimic, aş vrea 
doar să ne mai vedem o dată ca să discutăm pe îndelete. 
Tu cât mai rămâi în Rimini? Mie tocmai mi s-a oferit un 
post ca profesor la un colegiu de acolo şi mă gândeam că 


ne-am putea întâlni... 

— Ce coincidenţă! spuse uimită domniţa. Cred că 
acolo m-am înscris şi eu şi dacă nu mă înşel s-ar putea să 
predai chiar la clasa mea... Ce interesant! 

— Dar tu nu erai din alt oraş? 

— Ba da, însă acum locuiesc cu mătuşa mea care a 
moştenit recent o casă situată la două străzi depărtare de 
liceu. 

— Atunci, poate ne vedem la şcoală. Of, Doamne! O 
să mi se pară o veşnicie! 

— Da, Victor, ne vedem. Cred că avem multe să ne 
spunem, însă până una alta trebuie să merg să mă 
odihnesc, că mâine dimineaţă ne mutăm şi... 

— Ok, înţeleg. Ne mai auzim. Îţi urez noapte bună şi 
somnic uşor, iar îngerul meu păzitor te va veghea. 

— Ce drăguţ eşti tu! Noapte bună! Şi... te sărut! 

— Şi eu! Pa, pa! 

Convorbirea se întrerupse. Totul părea un vis. Ea 
elevă, el profesor... Adormiră amândoi cu zâmbetul pe 
buze. Se putea citi pe faţa lor luminată de strălucirea lunii 


Capitolul V 

Dimineaţa se anunţă una ploioasă şi friguroasă. 
Toamna era la doar câteva zile depărtare. Eliza se trezi 
târziu. Părea foarte obosită, deoarece somnul nu-i fusese 
tocmai dulce în patul cel nou. Îi trebuia ceva timp să se 
obişnuiască. 

Cum vremea era destul de mohorâtă, fata se apucă 
de redecorat casa cu mătuşa sa. Trecuseră aproape doi ani 
de când nu fusese locuită, aşa că avea nevoie de ceva 
schimbări. Toată munca ţinu două săptămâni, dar 
rezultatul era promiţător. În acest răstimp, totul fu 


obositor, dar la sfârşit amândouă s-au arâtat încântate. 
Avuseseră parte de timp ploios, pe de o parte trecând 
greu, iar pe de alta, trecând repede. 

Eliza se înscrisese deja la liceu. Mai erau opt zile 
până la sunarea clopoţelului. Vorbise mult cu Victor la 
telefon, pe email şi deveneau tot mai apropiaţi. Se temeau 
doar că n-o să ştie ce atitudine să adopte unul faţă de 
celălalt când vor fi din nou faţă în faţă deoarece, cel puţin 
în timpul orelor de curs, între ei era obligatoriu să existe o 
relaţie strict profesională. 

x 


x 
x 


Era 7 septembrie. De dimineață, cerul senin anunța o 
zi frumoasă. Soarele sclipea, dar i se puteau observa 
dinţişorii. După-amiază se înregistrară peste 20°C, o 
temperatură plăcută. 

Fata ştia că odată cu începerea liceului nu va mai 
avea mult timp liber la dispoziţie, fiindcă voia cu adevărat 
să înveţe, crezând în propriile forţe de a-şi realiza un viitor, 
poate chiar o carieră în muzică, aşa că ieşi la o ultimă 
plimbare din sezon pe plajă în căutarea amintirilor, atât a 
celor frumoase, cât şi a celor tulburătoare. 

În tot acest timp, Victor se pregătea serios pentru 
şcoală, nevrând să-şi dezamăgească familia, prietenii, pe 
toţi cei dragi, dar cel mai des se gândea la Ely. Pe de altă 
parte, Alex nu mai avusese parte de nicio noapte liniştită 
de când fata ce-o iubea părăsise locurile natale. li era un 
dor nebun de ea şi ar fi pornit în căutarea sa, dar tot se 
mai gândea la părerea amicilor săi. 

Cu două zile înainte de a păşi în tainele liceului, 
Elizei îi sună telefonul. Nu cunoscu numărul, dar inima îi 
sta să-i sară din piept. Presimţind ceva, răspunse: 

— Alo! 

Alex înmărmuri când îi auzi vocea caldă şi dulce şi de 
emoţii şi timiditate închise. Eliza nu ştia ce înseamnă asta 
şi se tot gândi până peste o jumătate de oră, când telefonul 
sună iar, dar totul se repetă. De această dată, însă, nu mai 


avu timp de gândire, căci după două minute sună din nou. 

Răspunse, hotărâtă să-l înfrunte pe cel de la celălalt 
capăt al firului: 

— Alo! zise ea cam răstit. 

— Alo! zise şi Alex tremurând. Bună! Ce faci? 

Eliza era cât pe ce să scape telefonul din mână, 
recunoscându-i glasul. 

— Mă auzi, Eliza? 

— Bună, Alex! reuşi să zică fata. 

— Ce mai faci, scumpa mea? N-ai mai dat niciun 
semn. 

Îmi făceam griji. 

— Eu... Eu sunt bine, stai liniştit! se bâlbâi fata. Dar 
cu ce ocazie? 

— Eu voiam doar să-ţi spun că mi-e dor de tine! 

Legătura se întrerupse. Băiatului i se descărcase 
bateria. Eliza rămase năucită. Credea că visează. Se ciupi 
şi o duru, astfel dându-şi seama de veridicitatea 
evenimentului. 

Incepu să plângă de fericire. Aşadar lui Alex îi era 
dor de ea... îi păsa... o iubea... 


Capitolul VI 

Eliza era încă palidă când mătuşa Lili veni să o ia la 
cumpărături pentru şcoală. Pe drum, se gândi numai la el. 
Până ieri, mai că reuşise să-l uite, făcându-şi o mulţime de 
speranţe cu Victor, iar astăzi totul fusese dat peste cap de 
acel telefon neaşteptat. 

Fata simţea că Alex avea ceva pentru ea, dar ştiind ce 
i se întâmplase, se hotărî să nu acorde mare importanţă şi 
atenţie vorbelor mieroase adresate de el. Ocupată cu 
pregătirile şi cumpărăturile pentru şcoală, reuşi să şi-l 
alunge din gând pentru ceva timp. 


A doua zi trecu pe nesimţite, astfel că Eliza se trezi 
pe 15 septembrie bine dispusă şi fericită. Se îmbrăcă 
frumos şi decent, ca o adevărată liceană şi porni încet spre 
măreaţa întâlnire cu toţi colegii, profesorii şi şcoala. 
Cunoştea un singur dascăl, dar nu-l zărea pe nicăieri. Incă 
se mai uita după el, când cineva se apropie şi îi acoperi 
ochii cu nişte mâini mari, dar catifelate. Il recunoscu 
imediat. Se întoarse şi-l îmbrăţişă cu foc. Victor era mai 
chipeş ca oricând. Îmbrăcat la costum, cu cravată şi 
servieta subsuoară, era cel mai atrăgător dintre toţi. Cei 
doi nu apucară să schimbe multe vorbe, căci clopoţelul 
anunţă intrarea în clase. 

Eliza se despărţi de Victor dându-i un sărut dulce pe 
obrazul proaspăt bărbierit şi parfumat. Se avântă apoi pe 
holul larg, în căutarea clasei sale. În câteva minute elevii 
făcură cunoştinţă între ei, Eliza cucerind inimile tuturor, 
iar mai apoi şi cu doamna dirigintă, o femeie înţelegătoare, 
calmă, cu spirit de echipă. 

Victor era şi el diriginte, dar la o altă clasă de a IX-a. 
Urma să studieze cu Ely trei ore pe săptămână. După vreo 
oră, toţi elevii plecară cu orarul în mână spre casă. Victor 
o ajunse pe Eliza aproape de parc. Se luară de braţ şi 
porniră într-o plimbare, povestindu-şi ce-au mai făcut. 

— Cum ai petrecut, Ely? Te simţi bine în noua ta 
casă? _ 

— Da, e bine, m-am obişnuit. Însă mă roade dorul de 
bunici, de sat... 

— Poate de Alex... spuse cu nevinovăție, dar cu 
oarecare invidie Victor. 

— Iar iei vorba de el? Când sunt pe punctul de a-l 
uita, apari tu şi-mi aminteşti de el! De ce-mi faci asta? 

— Tu chiar nu înţelegi? Mă macină gelozia! 

O cuprinse apoi în braţele sale vânjoase şi o sărută 
cu foc. Fata se desprinse furioasă de el, podidind-o plânsul. 
— De ce te porţi aşa? Vrei să-mi fie frică de tine? 

— Eliza, dar... te rog! N-am vrut să te jignesc. 

— N-ai vrut, dar ai reuşit. Eu nu vreau alături de 
mine un băiat gelos şi posesiv. Eram dispusă să-ţi acord o 


şansă, dar nu merită. Cred că mai bine rămânem prieteni, 
dacă vrei... 

Plecă. Cu ghiozdănelul în spate, cu părul fluturându-i 
rebel şi cu inima frântă. 

— Eliza! Eliza, stai! De ce? Te rog, aşteaptă! Iartă- 
mă! 

Dar ea nu mai răspunse. Era deja departe. Victor se 
întoarse trist. Lacrimile îi curgeau şiroaie pe obrajii 


trandafirii... 
* 


* 
* 


Eliza sosi îngândurată acasă. Se gândi să vorbească 
cu mătuşa Lili, să-i ceară sfatul, dar simţea că n-o va 
înţelege. Preferă să se afunde sub plapuma grea. Avu parte 
de o noapte furtunoasă, cu vise tulburătoare. În schimb, 
Victor nu dormi deloc, gândindu-se cum s-o recucerească. 

Afară ploua când Eliza se deşteptă. Trebuia să 
meargă la şcoală, dar n-avea niciun chef. În plus prima oră 
avea româna, aşa că se prefăcu bolnavă, rămânând în pat 
toată ziua. 

Victor se întristă enorm când văzu banca goală, aşa 
că prima lui oră nu fu tocmai cea visată, reuşită. Suportă 
cu greu lipsa fetei, dar a doua zi, dis-de-dimineaţă, o 
aşteptă în faţa casei ei, ca s-o conducă la şcoală. Eliza ieşi 
somnoroasă şi nu-l observă. El crezu că nu-l bagă în 
seamă, dar îşi luă inima în dinţi apropiindu-se şi-i întinse 
un minunat buchet de trandafiri albi. 

Ea amuţi la vederea acestui gest îndrăzneţ, dar nu 
apucă să zică nimic, căci el i-o luă înainte. 

— Te rog, acceptă aceste flori ce pălesc în faţa 
frumuseţii tale, ca semn al preţuirii şi al dragostei ce ţi-o 
port, împreună cu scuzele mele. Promit că voi avea grijă să 
nu mai greşesc şi că vom face totul cum spui tu. lartă-mă, 
te rog! 

Fata nu ştia cum să reacționeze. Nimeni nu se mai 
purtase aşa elegant şi tandru cu ea. Aşa că fără niciun 
cuvânt îl îmbrăţişă. Porniră spre şcoală, stabilind să se 


vadă după ore. În timpul orei de română, fericitul profesor 
nu rezistă să nu-i facă cu ochiul prietenei sale şi să nu-i 
zâmbească. Nici ea nu se lăsă mai prejos, răspunzându-i cu 
un zâmbet larg. 

Când ajunse acasă, Eliza nu mai putu amâna o 
discuţie cu mătuşa sa, căci buchetul imens de trandafiri 
cerea o explicaţie. li povesti totul cu amănunte, iar femeia 
reuşea doar să mai scoată din când în când câte un sunet 
de admiraţie, de tristeţe sau teamă. După povestea 
nepoatei sale, Victor era un pretendent interesant, dar nu-i 
plăcea diferenţa de ani dintre ei şi mai ales faptul că el era 
profesor la liceul ei. 

Pe moment nu zise nimic, dar la cină reluară discuţia 
şi femeia încercă să-i explice fetei că visa la o relaţie 
imposibilă. Victor era atent, tandru, iubitor, dar din alte 
puncte de vedere nu era potrivit. De fapt, Lili nu prea era 
de acord cu nicio relaţie ţinând cont de vârsta nepoatei 
sale, dar îi sugeră totuşi să încerce să lege o prietenie 
poate cu un coleg, cu cineva mai de seama sa. 

— Eliza, dragă, eu te văd încântată de acest Victor şi 
nu-ţi reproşez nimic. Ai deja o vârstă, iar valurile dragostei 
îţi dau târcoale, dar pari totuşi prea sensibilă şi incapabilă 
să suporţi o dezamăgire. 

— Dar, mătuşo... 

— Te rog, o întrerupse Lili. Lasă-mă să termin. Eşti 
un copil, chiar dacă tu nu te vezi aşa. Eşti încă un copil şi 
nepregătită să înfrunţi o trădare. Eu am şcoala vieţii şi-ţi 
spun sincer că nu va merge. Mai devreme sau mai târziu îţi 
vei aminti de ce-ţi spun acum şi-mi vei da dreptate. Eu nu 
te opresc să te împrieteneşti cu el, dar te rog să ai mare 
grijă. 

— Mătuşă Lili, Victor e băiat bun şi a suferit mult... 

— Tocmai de aceea, Eliza, ar trebui să te fereşti. El 
acum suferă şi într-un moment de nebunie, de neştiinţă, ar 
putea să se răzbune pe tine pentru ceea ce i-a făcut 
logodnica lui, de care mi-ai povestit. 

— Dar nu se poate! De ce ar face asta? Doar eu n-am 
nicio vină. 


— Da, aşa e, eşti nevinovată şi el la fel. Dar el e încă 
sclavul unei trădări fără scrupule, a unei iubiri 
neîmpărtăşite, aş putea spune, iar mintea sa gândeşte 
multe. Gândeşte-te! Eu nu vreau să te descurajez, dar nici 
ca prima ta relaţie să eşueze într-un mod dureros, nu mi-aş 
dori. 

Eliza rămase pe gânduri. Simţea o oarecare dreptate 
în cuvintele mătuşii sale, dar inima îi da ghes să încerce. 
Nefiind în stare să ia o hotărâre, îndrăzni să lase timpul şi 
destinul să decidă. 


9 Oe. 


Capitolul VII 

Urmară zile frumoase. 

Eliza şi Victor deveneau tot mai apropiaţi. Din când 

în când, Alex mai apărea în mintea ei, dar Victor, cu 
gesturile sale ilare şi stângace o ajuta să-l uite. Cei doi 
trăiră momente de neuitat. Ziua se vedeau la şcoală, iar 
după ore se reîntâlneau fie la o plimbare, fie la ea acasă. 
A Mătuşa Lili începu să se obişnuiască cu prezenţa lui. 
Il agrea. Dar poate îl agrea şi din cauza unui pretendent 
ce-i făcea curte de ceva timp. Eliza vedea fericirea în ochii 
şi pe chipul mătuşii sale când îl vedea pe vecinul George, 
un om de vârstă medie, cam micuţ de statură, dar cu 
simţul umorului şi pe deasupra văduv şi el de câţiva ani. 

Aşa că, în fiecare zi, ambele relaţii se îmbunătăţeau, 
deveneau tot mai serioase, dar una, din păcate, avea să se 
destrame în urma unei nenorociri petrecute în familia 
fetei. 

Totul părea perfect. Victor o iubea pe Eliza şi ea ţinea 
mult la el. Era înconjurată de multă iubire, înţelegere şi 
romantism. Trecuse un semestru de şcoală, vacanţa scurtă 
de o săptămână era aproape când tânăra primi cumplita 
veste. 


Bunicul său drag o părăsise... Era o a doua grea 
lovitură primită de fata distrusă... 
x 


x 
x 


Cu lacrimi în ochi se îndreptă spre satul ei, s-o 
sprijine pe bunica sa, acum îndurerată şi singură. Bunicul 
Nicolae avu parte de o înmormântare cum merita, căci 
fusese un om important în viața lui, aşa că tot satul fu 
prezent la conducerea pe ultimul drum a iubitului lor 
consătean. Nu lipsi nici Victor şi Alina care veniseră s-o 
susțină pe prietena lor, precum şi fratele Elizei, Radu, care 
se întorsese definitiv în ţară. 

Astfel, Alex fu martor la gesturile de dragoste dintre 
fata ce-o iubea şi rivalul său şi gelozia îl orbi. Acum, când 
era pe punctul de a o pierde, Alex era dispus să facă 
imposibilul ca s-o recucerească pe Eliza. li aruncă nişte 
priviri necruțătoare, dar în acelaşi timp triste, încât fata 
simţi că într-un fel îl trădează. 

Toate au trecut încet-încet şi venise timpul ca fiecare 
să se întoarcă la casa lui. Alina şi Radu se plăceau mult, 
pesemne că scânteia dragostei îi atinse, dar şi Victor o 
iubea pe Eliza, doar că acum aveau să se despartă, căci ea 
nu-şi putea abandona bunica singură şi neajutorată. 

Fata se întoarse deci în Rimini doar ca să-şi strângă 
lucrurile şi să rezolve cu transferul către un liceu din 
oraşul ei. Era tristă că-l părăsea pe Victor şi bucuroasă 
doar pentru că mătuşa sa rămânea în siguranţă în 
compania bunului George. 

Înainte de a pleca, stabili o întâlnire cu „profesorul ei 
favorit”, pe plaja unde se cunoscuseră. Discutară mult; 
amândoi erau într-o stare jalnică. Cu toate că-şi promiseră 
că se vor întâlni de câteva ori pe lună, cele câteva sute de 
kilometri ce-i despărţea îi înfiorau. Ştiau că viaţa lor se va 
schimba radical. 

— Iubito, nu mă pot obişnui cu gândul că vei fi 
departe. 

Nu cred că pot trăi fără tine. 


— Dragul meu, şi eu mă simt rău, dar iată că ne e 
scris să trecem prin asta, nu putem evita. Dar şi departe 
fizic, tu vei fi mereu în inima mea. 

Amândoi izbucniră în plâns. 

— Te iubesc, micuța mea! Te iubesc mult! Să nu mă 
uiţi! 

Şi ei îi stătea pe buze un „TE IUBESC” nesigur, dar 
îşi aminti de privirea lui Alex şi nu îndrăzni să-l rostească. 

— Nu te voi uita, Victor! Să ai grijă de tine! 

Se îmbrăţişară şi se sărutară îndelung. Victor nu voia 
să-i dea drumul, dar autobuzul sosise parcă pe furiş. O mai 
sărută o dată. Ea urcă şi plecă într-o clipă, fără a mai avea 
timp să-şi întoarcă privirea îndărâăt. 

Autobuzul era departe, dar el continua să fluture din 
mână. Se întoarse şi printre hohote de plâns reuşi să 
îngaime: Te iubesc! Te iubesc! Vorbele sale şoptite erau 
duse de adierea târzie. 

Simţea deja că o pierduse... 


seS ®© o s, 


Capitolul VIII 

Drumul a fost destul de lung, astfel că Eliza şi-a 
permis să tragă un pui de somn. Era deja seară când intră 
pe ulița sa, agale. Se întâlni întâmplător cu Andrei, cel mai 
bun prieten al lui Alex, care se oferi s-o ajute cu bagajele 
grele. 

— Eliza, dar ce schimbată eşti! Ai crescut şi dacă-mi 
permiti, arăţi foarte bine! 

— Andrei, mă flatezi! Ce-ţi veni? Parcă acum câteva 
luni eram un copil... 

Băiatul se ruşină. Îşi aminti discuţia din bar. Dar şi lui 
îi plăcea Ely şi i se păru un moment oportun să-şi încerce 
norocul. 

— Erai acolo, nu-i aşa? 


— Când? Unde? 

— La bar. 

Fata îşi plecă privirea. 

— Dar, continuă Andrei dispus să-şi trădeze cel mai 
bun prieten pentru a-şi atinge scopul, Alex a fost cel care 
ne-a determinat să spunem ce-am spus... 

— Serios? Şi, mă rog, de ce? întrebă cu neîncredere 
Ely. 

— Păi el voia doar să se distreze cu tine, minţi cu 
neruşinare băiatul, şi n-am găsit pe moment altă cale să-l 
oprim să-ţi facă rău. 

Eliza simţi că rămâne fără aer şi leşină. Aşadar, 
rezulta că acei golani îşi făcuseră griji pentru ea. Dar asta 
n-o credea! Era prea mult! Aşa că îşi ceru scuze şi plecă 
singură, lăsându-l pe acel egoist cu buza umflată, zicându- 
i: 

— Voi credeţi că mă aburiţi cu minciunile voastre? Oi 
fi eu un copil, cum spuneaţi, dar sigur am mai multă 
inteligenţă decât voi toți la un loc. In plus, puţin îmi pasă 
de ce credeţi voi, pentru că nu mă interesaţi niciunul. Şi ca 
să ştii, află că am un iubit care nu mă consideră ca şi voi, 
un bebeluş. 

Andrei amuţi. Voi să zică ceva, dar renunţă. Eliza 
intrase deja în curtea sa, iar băiatul se îndreptă spre casă 
surprins de agerimea şi frumuseţea fetei. Era hotărât să 
treacă peste oricine, chiar şi peste prietenul său pentru a fi 
cu ea şi deja căuta o metodă. 

Bunica fu foarte bucuroasă la gândul că nepoata sa îi 
va fi alături. De când Ely plecase, aceasta se îmbolnăvise, 
dar acum simţea că a renăscut. Despachetară iute 
bagajele, apoi se puseră pe povestit toată noaptea. Eliza o 
vedea pe bunica sa ca pe cea mai bună prietenă şi nu se 
jenă să-i relateze absolut totul, inclusiv despre Victor şi 
chiar de Alex. Dar şi buny era foarte înţelegătoare şi se 
oferi s-o ajute cu câteva sfaturi. 

— Ştii, draga mea, un băiat care te iubeşte sincer, îţi 
va demonstra dragostea lui, mai devreme sau mai târziu. 
Victor poate ţine la tine, dar n-ai de unde şti dacă a uitat-o 


definitiv pe Maria. Alex e şi el băiat bun, îl cunosc bine. 
Poate a greşit, dar dacă are ceva pentru tine şi tu îl iubeşti, 
cândva veţi fi împreună. 

Bunicăi Ioana îi plăcea deci de Alex şi îl prefera în 
faţa lui Victor. Pesemne că nu uitase cât de respectuos era 
cu ea şi de câte ori întrebase de nepoata sa. 

Elizei îi străluciră ochii la această mică paranteză. 

— Cât despre acest Andrei, continuă bătrâna, dacă 
vrea să te îndepărteze de Alex, să te fereşti de el, că e om 
periculos. 

— Of, bunico! N-am crezut că e aşa greu cu 
dragostea asta... 

— Lăsând dragostea la o parte, uite cât e ceasul! 
Cred că e timpul pentru odihnă. 

Lumina se stinse în căsuţa sărăcăcioasă de la 
marginea satului. Era linişte deplină. Din când în când se 


mai auzea câte un suspin adânc din patul copilei... 
x 


x 
x 


A doua zi trecu repede căci Eliza ajută la treburile 
gospodăriei şi se dovedi foarte harnică şi o bună 
gospodină, gătitul fiind o pasiune pentru ea. 

Încă de dimineaţă, Victor o sună; voia să ştie cum a 
ajuns, ce face şi să-i spună că-i e dor de ea. 

— Iubita mea, ziua nu mai e la fel fără tine. Mi-a 
dispărut zâmbetul şi număr orele până când ne vom 
întâlni. 

Fata era şi ea nerăbdătoare să-l revadă. Se pare că 
toate eforturile lui de a o cuceri dăduseră roade. 

După amiază, bunica o trimise la cumpărături. Acolo, 
când să intre, o vecină o strigă, iar ea întorcându-se cam 
repede, se împiedică şi căzu în braţele lui Alex. Se ridică la 
fel de repede, fără să-l privească. Andrei era acolo şi 
văzuse totul. Era tot mai invidios pe prietenul său şi tot 
mai atras de Eliza. Când ieşi, tânăra îi aruncă o privire 
plină de recunoştinţă lui Alex. Acesta se simţi minunat. Era 
un prim pas în recucerirea sa, însă habar n-avea că acum 


nu mai concura doar cu Victor, ci şi cu cel mai bun prieten. 

Eliza ajunse tulburată acasă. Tremura. Bunica se 
sperie, dar îşi dădu seama imediat de responsabilul 
neliniştii nepoatei sale, pentru că acesta tocmai trecu pe 
acolo cu maşina şi o claxonă în semn de salut. Nu zise 
nimic, se prefăcu că nu observă şi se ocupă liniştită de 
treburile casnice. 

Poimâine reîncepea şcoala, un nou început pentru 
Ely. Colegi noi, profesori noi, fără Victor... nu avea să-i fie 
uşor... 

Victor era şi el înspăimântat de ideea că n-o va mai 
vedea, ştia că greşise îndrăgostindu-se din nou, dar era 
prea târziu pentru regrete. Acum nu-i mai rămânea decât 


Capitolul IX N 
Eliza s-a obişnuit repede cu noul liceu. In două 
săptămâni se făcuse cunoscută, iar profesorii îi adresau 
doar cuvinte de laudă. Era fericită. In weekend avea să se 


întâlnească cu Victor... 
* 


x 
x 


Radu, fratele fetei, rămăsese tot în grija unchiului. Se 
înscrisese la facultatea de Geografie şi Istorie, pasiunile 
lui. Coincidenţa făcu ca şi Alina, sora lui Victor să fie 
studentă tot acolo, încât amândoi se mirară când se 
întâlniră la universitate. Erau bucuroşi că vor fi aproape, 
căci se plăceau mult şi se înțelegeau bine. 

Insă nu dură mult pentru că în câteva săptămâni, 
Radu deveni foarte popular, mereu înconjurat de fete 
frumoase, iar Alina nu putea suporta acel spectacol zilnic, 
deoarece se îndrăgostise de el. Hotări, deci, să se retragă 


din viaţa lui şi se gândea şi la fratele ei. 

La început, fratele Elizei era încântat de faima şi 
succesul la fete, dar mulţi îl pizmuiau şi Alina îl evita. 
Chiar dacă nu arăta, îl durea disprețul ei bine întemeiat pe 
motive serioase. Totuşi, nu încetă să iese tot mai des cu 
fetele, de fiecare dată alta, şi cu prietenii, astfel că în scurt 
timp începu să fumeze şi deveni dependent de alcool. 

Alinei îi era milă de el, dar şi ea suferea mult. Acum 


chiar că nu mai voia să ştie nimic de dânsul. 
* 


x x k 


Între timp şi Victor sosise în vizită la Ely. Se 
îmbrăţişară puternic şi se sărutară ca doi adolescenți 
tipici. Bunica fu plăcut surprinsă de carisma tânărului. Cei 
doi îndrăgostiţi s-au retras în camera ei. Aveau multe să-şi 
spună. 

— Iubito, ce dor mi-a fost de tine! 

— Şi mie, Victor. Ţi-am simţit lipsa. Dar tu ce mai 
faci, cum te mai descurci cu serviciul? 

— Binişor, dar fără tine nu-mi găsesc liniştea. Nu 
vreau să mă mai despart de tine. 

O lacrimă i se prelinse uşor pe obraji, apoi pe buze. 
Eliza se înduioşă. Se întinseră apoi pe pat, îmbrăţişaţi, într- 
o tăcere adâncă. Victor se juca în părul ei strălucitor de 
negru, iar ea visa. Stătură aşa vreo jumătate de oră. Se 
sărutară fierbinte şi se mângâiară inocent. El tresărea 
mereu la o nouă atingere, parcă electrizată. 

Bunica îi invită la cină. 

— Îţi place puiul, Victor? îl întrebă buny. Nepoata 
mea l-a gătit. 

— E delicios, doamnă! Eliza, dar nu mi-ai spus că 
găteşti şi încă atât de bine... 

— Era un secret, zâmbi fata. 

— Şi cât mai stai pe la noi? îi întrerupse bunica 
Ioana. 

— Mâine dimineață plec, din păcate. Mai am câte 
ceva de făcut. 

Cina luă sfârşit şi Victor se îndreptă spre camera 


amenajată special pentru el cu Eliza. Mai stătură puţin de 
vorbă înainte de a-i dobori oboseala. 

— Mi-aş dori să adorm mereu lângă tine şi să mă 
trezesc în braţele tale. Poate ţi se pare absurd, iubito, dar 
vreau să-mi împart viaţa cu tine. 

— Victor, Victor! Ce-ţi veni? Nu te gândeşti la aceste 
diferenţe dintre noi peste care nu putem trece chiar uşor? 

— Nu vrei să fii cu mine pentru totdeauna, nu-i aşa? 
îl iubeşti tot pe el, nu? 

Eliza plecă capul. Se simţea oarecum vinovată. 

Nu e vorba de asta, însă nu prevăd un viitor 
împreună. Eu ţin mult la tine, iar tu spui că mă iubeşti. Dar 
tu nu te-ai gândit că poate te înşeli? Poate te-ai refugiat 
lângă mine ca să uiţi de Maria... 

— Poate, zise şi Victor trist, dar oare tu n-ai procedat 
la fel? Nu sunt oare, doar o consolare pentru tine, pentru 
că el te-a decepţionat? N 

Tânăra nu mai zise nimic. Îl sărută uşor pe frunte şi 
urându-i noapte bună, se strecură afară din cameră. 
Dimineaţa, ea se trezi umflată de plâns, însă nici el nu 
arăta mai bine cu atâtea cearcăne. Luară în grabă micul 
dejun, apoi îl conduse la gară. Sufereau amândoi şi 
încercau să se ascundă. Se sărutară ca pentru ultima oară 
şi se despărţiră. 

Visele lui se dovediră a fi doar vise, iar Eliza era 
dezamăgită de ea însăşi. Renunţa la o posibilă fericire cu 
Victor pentru Alex. Oare merita??? 


Capitolul X 

Eliza ajunse obosită şi tristă acasă, unde bunica o 
aştepta cu un plic în mână. Era o invitaţie la majoratul unei 
foste colege şi prietene, la ziua de naştere a Laurei. Nu 
avea niciun chef de petrecere, dar în urma insistențelor 


bunicii se pregăti, iar spre seară plecă. Îmbrăcată cu o 
rochie în tendinţele modei anului precedent, simplu 
coafată, se dovedi totuşi cea mai frumoasă dintre toate 
cele prezente. 

De când o văzu, Alex nu-şi mai putu lua ochii de la ea. 
Voia să o abordeze, însă nu îndrăznea. Era conştient că o 
rănise şi nu mai voia s-o supere. 

Eleganţa sublimă şi aerul de prinţesă ce o învăluise îl 
fermecară pe Alex, dar şi pe Andrei. Acesta fu mai puţin 
timid decât prietenul lui şi o invită pe Ely la dans. Erau 
drăguţi amândoi, dar în rest nu se potriveau deloc. Pe când 
el era un dansator neîndemânatic, ea atrăgea toate 
privirile cu graţia sa neobişnuită. Din toate părţile se 
auzeau complimente. 

— Eşti superbă! îi şopti uşor la ureche Andrei. 

— Mulţumesc, dar nu sunt de aceeaşi părere. Fata 
prezenta o modestie inocentă. 

— Vrei să fii partenera mea în seara aceasta? o 
întrebă băiatul care deja căzuse într-un joc al fanteziilor. 

— Ştii, nu vreau să fiu nepoliticoasă, dar eu nu mai 
stau mult şi n-aş vrea să-ţi pierzi vremea cu mine. Eşti 
drăguţ şi-ţi mulţumesc că mă faci să mă simt bine. 

De pe un fotoliu din apropiere, Alex asculta tot. Nu 
pierduse niciun cuvânt şi deveni agitat. Gelozia îl orbi şi 
voia chiar în acel moment o explicaţie de la Andrei. Se 
încurajă cu un coniac Jack Daniel's, ca să fie sigur de ce 
urma să facă, apoi se duse drept spre cei doi şi zise: 

— Aşadar, aşa-mi demonstrezi tu mie prietenia ta? 

Trădătorule! 

Totul în jur amuţi. Muzica se opri şi toţi priveau 
spectacolul. 

— Dar despre ce vorbeşti, amice? Ce ţi-am făcut? 

Linişteşte-te! Vezi că eşti beat şi nu ştii ce vorbeşti?! 

— Amice, în? Amice?! Păi dacă mi-erai amic, nu te-ai 
mai da acum la ea, aici în faţa mea ştiind că eu o iubesc, 
zise acesta arătând spre Eliza care se ruşină foarte tare, 
dar în sinea ei se bucura de ce auzise. 

— Ştii ce, Alex? Acum pot să audă toţi. Eu îţi sunt 


prieten. Dacă tu crezi, bine, dacă nu, mi-e indiferent. Cât 
despre Eliza, ai avut atâtea şanse. Dacă n-ai ştiut să profiţi, 
nu e vina mea. Şi încă ceva. Eu o plac mult (Fetei i se făcu 
rău) şi voi lupta pentru ea, deoarece tu ai demonstrat că 
nu-ţi pasă. 

— Ce tot spui, nefericitule? zise Alex repezindu-se cu 
pumnul încleştat de furie la Andrei. Ai uitat toate nopţile în 
care-mi plângeam amarul pe umărul tău? Ai uitat când îţi 
spuneam ce înseamnă pentru mine? 

Toţi invitaţii priveau miraţi scena şi începură să-şi 
dea coate râzând sau făcând diverse comentarii. 

Tânăra, ruşinată, dar şi supărată pe îndrăzneala lui 
Alex, nu mai suportă, îşi luă geanta şi ieşi zicând simplu 
„Bună seara!” 

Andrei se luă după ea, hotărât să o conducă acasă şi 
să-i împuie capul cu lucruri false, hotărât să o întoarcă 
împotriva 

„Prietenului” său, care ieşi şi el, dar nu o urmă, ci 
doar îi strigă că o iubeşte printre lacrimile care-i spălau 
obrajii încă roşii de furie. 

Fata grăbi pasul şi nu mai vedea nimic în jur. Era 
prea surprinsă de tot. Compania sa se dovedi una 
sâcâitoare. Acesta vorbea, dar singur pentru că mintea 
Elizei era în altă parte. Parcă adulmeca încă o dată 
cuvintele lui Alex şi reflecta la ele. 

— Frumoaso, dar de ce nu mă asculţi? 

— Scuză-mă, dar mă gândeam la altceva. Ce spuneai? 

— Da, ştiu, te gândeai la el. Ştiu că te-a atras prin 
acele vorbe, dar te asigur că doar atât sunt: vorbe, vorbe 
goale. 

— De ce spui asta? Ştii tu cumva ce simte el? întrebă 
fata indignată. 

Vedea că Andrei e decis să-l înfunde pe Alex şi ceva 
nu i se părea în regulă, mai ales ştiind că cei doi se 
respectau ca fraţii. 

— E ciudat că tocmai tu dezminţi ce a spus el, mai 
zise 

Eliza. 


— Păi de ce n-aş face-o? S-a învăţat să mintă aşa 
frumos, încât multe fete i-au căzut în plasă. E un egoist şi 
pentru că poziţia socială îi permite, îşi cam bate joc de toţi. 
Poate-i place de tine, pentru că nimeni n-ar putea să nu te 
îndrăgească, dar până la iubire... Chiar nu realizezi? Chiar 
tu l-ai auzit anul trecut ce spunea... 

Totul se potrivea din păcate, însă o parte din ea nu 
credea. Ajunsese acasă. Îşi luă rămas bun, sărutându-l 
uşor pe obraz, apoi intră. 

Andrei plecă şi el vesel şi mulţumit că planul lui 
aproape izbutise. Făcuse o obsesie pentru Eliza şi o dorea 
doar pentru el. Avea o minte diabolică şi ambiția sa era 
atât de mare că ar fi fost în stare de orice pentru a-şi 
atinge scopul. 

Ely se duse direct în camera ei, fără a o mai deranja 
pe bunica sa. Se descălţă fără zgomot, se schimbă şi se 
băgă sub plapuma rece. În acel moment de melancolie şi 
nevroză, începu să-i simtă lipsa lui Victor. El era singurul 
care-i putea alina durerea cu o mângâiere sau cu o vorbă 
bună. 

Încercă să-l sune, dar nu răspunse. Pesemne că era 
supărat pe ea în continuare sau dormea că era destul de 
târziu şi probabil că a doua zi trebuia să meargă la cursuri. 

Astfel încercă să alunge gândurile rele şi cu agenda 
de la Victor în mână, într-un târziu adormi.. 


Capitolul XI 

Eliza se trezi prost dispusă. Nu avea chef de ore, dar 
nici nu putea lipsi. Îşi luă uniforma, ghiozdănelul şi porni 
spre şcoală de unde veni veselă şi bucuroasă că a luat doi 
de 10. După amiază, Victor o sună. Vorbiră îndelung. 

— Vreau să te văd, Ely! Mi-e dor de tine! 

— Şi eu vreau să te văd, răspunse aceasta. Am atâta 


nevoie de tine! _ 

Băiatul înghiţi în sec. Îl căuta doar când avea nevoie 
de el, când avea ea chef, iar acest lucru îi displăcea. Nu 
zise totuşi nimic. 

— Mai eşti supy pe mine? Ultima oară nu ne-am 
despărţit chiar cum se cuvenea. 

— Stai liniştită, am depăşit deja momentul. M-am 
gândit mult la ce mi-ai spus şi ai oarecare dreptate. Dar te 
rog doar să-mi dai şi mie reţeta cu ajutorul căreia m-ai 
uitat, căci altfel nu ştiu cum să te scot din mintea şi inima 
mea. 

— Dar, dar nu te-am uitat! De ce spui asta? se întristă 
copila. Tu însemni mult pentru mine. 

— Ştiu, ştiu, doar că diferenţa dintre noi e că eu te 
iubesc pe tine ca pe o femeie, iar tu-mi eşti doar 
recunoscătoare că te-am ajutat în unele momente, vezi 
doar prietenul din mine, nu şi bărbatul care e înnebunit de 
pasiune pentru tine. 

— Chiar nu înţeleg de ce mă tratezi aşa. Oare de ce 
nu mă crezi? 

— Te rog! Să schimbăm subiectul. Chiar voiam să 
vorbim despre altceva. Ia spune-mi, ce mai ştii de Radu? 

— Radu?! Pe Radu nu l-am mai văzut de câteva 
săptămâni. Ştii că stă la unchiul nostru. Şi probabil e la 
facultate, momentan. Dar de ce întrebi? 

— M-am întâlnit de curând cu Alina. Din vorbă în 
vorbă, am întrebat-o dacă are pe cineva. M-a surprins să 
văd că începe să plângă. Îmbrăţişându-mă, printre suspine 
şi lacrimi, mi-a şoptit motivul suferinţei sale: Radu. 

— Radu? Dar ce i-a făcut? A supărat-o cu ceva? Să 
ştii că va avea de-a face cu mine, dacă a îndrăznit... 

— Calmează-te! Nu e vorba că i-ar fi făcut ceva! E 
vorba despre el, despre viaţa la care a ajuns şi s-a pretat. E 
o veste cam neplăcută, dar cred că trebuie să afli... 

Nu apucă să continue, căci Eliza îl asaltă cu o serie 
de întrebări: 

— Ce să aflu? A păţit ceva? Cum e? E bine? 

— Ely, linişteşte-te. Nu e chiar grav, dar nici bine nu 


Cică bea întruna şi se şi droghează. 

— Doamne, Dumnezeule! 

Un țipăt de neputinţă se prelungi prin receptor până 
la 

Victor. 

— Iubita mea, eşti bine? Ce s-a întâmplat? 

— Sunt... sunt în regulă, răspunse fata cu jumătate 
de glas, sfâşiată de o durere ascuţită. 

— Ilartă-mă, te rog! lartă-mă că te fac să suferi, dar 
m-am gândit că eşti singura care poate îndrepta ceva în 
comportamentul fratelui tău. Alina e foarte tristă şi suferă 
foarte mult. N-a recunoscut faţă de mine, dar eu ştiu că e 
îndrăgostită de el pentru că îi pasă mult de situaţia lui, dar 
orice efort al ei n-a avut rezultate. 

— Sinceră să fiu, m-a şocat vestea, dar n-am de gând 
să stau cu mâinile în sân. Trebuie să o rezolvăm cumva. 
Scuză-mă, dar acum am ceva de discutat cu frăţiorul meu. 

— Bine, scumpo! Atunci ne mai auzim. Te sărut! Şi 
sper ca măcar tu să poţi interveni. Ai grijă de tine! 

— Şi tu. Te pup! Te mai sun diseară, dacă pot. 

Telefonul se închise. Eliza se gândea. Nu ştia cum să 
acţioneze. Capul o durea îngrozitor şi începu să tremure. 
Apelă numărul lui Radu de mai mute ori, dar intra 
mesageria vocală. Probabil acesta se delecta cu whisky şi 
marijuana în vreun club de fiţe. 

x 


* 
* 


Toată săptămâna îl căută, dar în zadar. Nu ştia cum 
să facă să vorbească cu el. Avea de gând să-l viziteze, dar 
şcoala nu-i permitea decât în weekend. Vorbea cu Victor 
seară de seară, dar acesta nu mai avea veşti. Alina era 
plecată într-o mini-vacanţă în Dubai. 

Până vineri, Eliza nu avu linişte. Bunica îi observase 
disperarea, dar credea că motivul e dragostea, iar fata nici 
nu pomeni ceva de Radu, de teamă ca sănătatea deja 
şubredă a bătrânei să nu se înrăutăţească. 


O anunţase de joi seara că era trimisă la un concurs 
ca reprezentantă a liceului timp de două zile pe aproape de 
unchiul şi fratele său, unde avea totul asigurat. Bunica 
avea încredere în ea, astfel că înghiţi minciuna cu scop 
nobil. 

Când fata sosi vineri de la şcoală, îşi găsi bagajele 
făcute, împreună cu o geantă de bunătăţi gătite cu atâta 
drag chiar de mâna bunicii. Se schimbă iute şi după ce 
servi o supă caldă de legume, o sărută pe buny şi porni cu 


Capitolul XII 

Un automobil negru opri în dreptul Elizei, iar când 
geamul se dădu în jos, aceasta desluşi chipul lui Alex la 
volanul maşinii. Acelaşi chip frumos, surâzător, ce 
strălucea când o privea. 

— Ce faci? Unde te duci la ora asta singură şi cu 
bagaje după tine? Ai păţit ceva? întrebă îngrijorat băiatul. 

— Bună, Alex! Mă grăbesc să prind trenul. Trebuie să 
ajung la unchiul meu. Sper că nu te superi că nu mai pot 
sta mult de vorbă. 

— La unchiul tău zici? Hhm! Chiar într-acolo mă 
îndreptam şi eu. Hai cu mine! Ce zici? Intr-o oră-două 
ajungem şi aşa mai stăm şi de vorbă. 

— Nu ştiu ce să zic... Mi-am luat deja bilet... 

— N-ai încredere în mine... Dar nu te învinuiesc. Ştiu 
că am greşit, dar dă-mi te rog o şansă să-ţi demonstrez... 

— Nu e vorba de încredere, îl întrerupse fata. 

— Atunci, hopa sus! zise tânărul şi coborând repede, 
îi luă bagajele grele din mâini punându-le cu grijă în 
portbagaj, apoi îi deschise portiera ca un adevărat 
gentleman, invitând-o înăuntru. 

Fata nu se lăsă rugată şi urcă. În maşină putu simţi 


acelaşi parfum persistent ce-o îmbăta mereu când Alex se 
afla în preajma sa. O bucată de drum, nimeni nu scoase 
niciun cuvânt. Din când în când, privirile li se întâlneau, 
priviri care săgetau în adâncul inimii. 

Într-un târziu Alex şi-a făcut curaj şi sparse gheaţa. 

— Şi... în vizită la unchiul tău? 

— Nu chiar, răspunse fata cu respiraţia tăiată. 

Lângă Alex se simţea ciudat şi în acelaşi timp 
minunat. Trupul nu o mai asculta. Inima îi zvâcnea 
puternic, precum şi buzele fierbinţi însetate de dorinţa de 
a simţi gustul gurii băiatului de lângă ea. 

— Când te întorci? continuă Alex şi el foarte tulburat 
de prezenţa tinerei, de faptul că-i era atât de aproape. 

Şi-ar fi dorit atât de mult să o sărute! Aveau acelaşi 
gând, dar niciunul nu îndrăznea să-l dea în vileag. 

— Nu ştiu, probabil duminică seara. Şi nu mă duc la 
unchiul meu, ci să-l caut pe Radu. Apoi mă cazez la un 
hotel. 

— Aha. Păi eu am treabă până duminică la amiază. 
Poate ne întoarcem tot împreună. 

— Poate... Dar până la urmă, tu de ce eşti aici? Dacă 
nu e secret... 

— Am de luat nişte cursuri de la universitate. 

— Aaa... Uite că aproape am ajuns. Eu cobor la 
intersecţia următoare. 

— Nu te supăra, dar aş vrea să te conduc până la 
hotel, ca să te ştiu în siguranţă. 

— Dacă drept vrei, opreşte pe următoarea stradă să 
intru câteva minute la unchiu'. 

Eliza urcă la etajul patru al blocului şi sună la uşa 
rudei sale. Acesta fu extrem de surprins la vederea ei, dar 
ea îi spuse scurt că e venită la o olimpiadă şi întrebă de 
Radu. Se pare că unchiul Dumitru nu era la curent cu 
situaţia nepotului său. li spuse simplu că e plecat într-o 
excursie şi că se întoarce duminică dimineaţa. 

Fata îşi salută verişorii cei mici, apoi dădu bună seara 
asigurând că va fi bine, dar plecă foarte descurajată. Ce 
avea ea să facă o zi singură prin imensul oraş? Nici banii 


nu-i ajungeau... 

Cu acest gând ce o întrista se întoarse în maşină 
unde Alex o aştepta şi observă îngrijorarea de pe faţa ei. 

— Văd că se întâmplă ceva cu tine. Nu vrei să 
mergem la o cafea să-mi povesteşti şi mie? 

— Alex, nu te supăra, dar într-adevăr nu mă simt 
bine. Ți-aş fi recunoscătoare dacă m-ai conduce la hotel ca 
să mă odihnesc puţin. 

— Ok atunci. Acolo am să rămân şi eu. Dar nici mâine 
nu vrei să ieşi cu mine la o plimbare? Mă gândeam că am 
putea vizita... 

— Îţi spun mâine. Acum nu mă simt în stare să-ți 
răspund. 

Hai să ne grăbim puţin ca să găsim camere libere. 

Alex băgă cheile în contact pornind motorul. În holul 
hotelului, doi oameni s-au ocupat de găzduirea lor. Curând, 
fiecare cu o cheie în mână s-a îndreptat spre camera sa. 

— Noapte bună, Eliza! Pentru orice, să ştii că sunt 
aici. 

Dacă ai nevoie de mine... 

— Noapte bună, Alex! şopti fata doborâtă de oboseală 
şi durere sufletească. 

Alex rămase în hol până când uşa camerei Elizei se 
închise în urma ei. Apoi intră şi el îngândurat în iatacul 
său, hotărât să facă un duş fierbinte, apoi să se cufunde 
într-un somn adânc visând la colega sa de hotel. 

Ely nici nu observă clar aspectul camerei micuţe, dar 
curată, ci se duse direct spre patul rece. Scoase telefonul 
şi-l deschise. Găsi un mesaj de la Victor care îi spunea că e 
plecat într-o mini-tabără cu elevii lui, într-o zonă fără 
semnal. Deci, singura speranţă de a se destăinui cuiva fu 
spulberată. Mai era Alex, dar nu îndrăznea. Toate 
problemele ei cu Radu şi cu inima sa nemulțumită 
reapărură în mintea sa. Se forţă să nu plângă. Nu avea nici 
somn! 

Aproape de miezul nopţii, pe covorul holului se 
puteau desluşi paşii unei persoane cu piciorul mic şi finuţ. 
După un minut de gândire, o mână se ridică... Alex fu trezit 


de o uşoară bătaie í în uşă... 


Capitolul XIII 

— Ce faci, Eliza? 

S-a întâmplat ceva? întrebă Alex încă somnoros şi 
invitând-o înăuntru. 

În această cameră părea să fie mai cald. Dar poate 
era doar o impresie făcută de ţinuta puţin indecentă a 
tânărului. Purta o pereche de pantaloni scurţi, iar pieptul îi 
era gol, acoperit de o mătase fină de şuviţe. 

Cu părul încă umed, cu ochii verzi ca smaraldul, cu 
trupu-i zvelt şi bine conturat, părea un tânăr prinţ vrăjit. 

— Apropie-te frumoaso! Nu-ţi fie frică. 

Ţintuindu-l cu o privire rece, ce dădea la iveală o 
mare de suferinţă, Eliza se aşeză pe marginea patului, iar 
băiatul o urmă. 

Cearşaful puţin ud şi aroma atât de îmbătătoare a 
aftershave-ului folosit de Alex o treziră dintr-odată pe fată 
ca dintr-un vis. Tresări la prima atingere ca după un scurt 
şoc electric. 

— Ely, te simţi bine? Ce e cu tine? 

El se apropie mai mult şi uitându-se mai atent în 
ochii ei goi, deodată îi văzu sclipind de lacrimi. Îi venea şi 
lui să plângă la vederea acestei scene înduioşătoare. 

— Alex, am atâta nevoie de tine, strigă disperată ea, 
şi se aruncă în braţele lui călduroase, pregătite parcă 
special pentru a o încălzi şi a o apăra. 

— Iubita mea, ce s-a întâmplat? 

De data asta, copila nu mai ezită şi-i povesti 
problemele cu Radu, că-i e dor de părinţi. Nu îndrăzni să 
pomenească de dragoste, motivul principal al suferinţei 
sale. Numai la gândul că acum erau împreună aici, singuri, 
în noapte, cum visase de atâtea ori, îi dădu fiori, dând 


drumul lacrimilor mari, fierbinţi, ce o  încărcaseră 
emoţional. 

Alex îşi apropie delicat degetele de obrazul ei 
catifelat, ştergându-i o lacrimă. O alta se ivise deja în 
colţul celălalt al ochiului, apoi se prăvăli încet peste buze. 

Cu o mână atingându-i părul moale şi strălucitor, iar 
cu o alta buzele moi, închise ochii. 

— Alex, nu! mai reuşi să zică Eliza. 

Era prea târziu. Gurile lor încinse se încleştaseră 
deja în căutarea extazului. După primul sărut, atmosfera se 
destinse. Vibrând de pasiune, fata se mai angajă într-o 
sărutare lină, plină de emoţii. 

Magia dragostei sufletele lor înflăcărate purtând-o pe 
braţe până pusese stăpânire pe trupurile şi de dorinţă. 
Băiatul o ridică uşor, sub aşternutul alb de satin. Urmară 
săruturi lungi, mângâieri calde şi şoapte dulci de iubire. 

— Te iubesc, scumpa mea! Te iubesc mai mult ca 
orice de pe această lume! 

Inăbuşită de trupul arzând şi gura lui exploratoare 
mai reuşi doar să rostească şi ea acele cuvinte înălţătoare. 

Glasul şi inima ei rostiră primul „Te iubesc!”... 

x 


x x k 


O rază caldă de toamnă le mângâia chipurile celor 
doi îndrăgostiţi. Alex se trezi primul şi la vederea Elizei în 
braţele lui, închise din nou ochii, de teamă să nu fie doar 
un miraj, pentru ca fericirea lui să mai dureze. 

În curând şi fata se deşteptă, simțind acelaşi parfum 
îmbătător care-i alinta nările. Fără mare efort, se ridică 
puţin încercând să desluşească ce se petrecuse astă- 
noapte. 

— Bună dimineaţa, iubito! Cum ai dormit? o întrebă 
băiatul bine dispus şi-i fură un pupic. 

— neata, Alex! Am dormit bine, dar ai putea să-mi 
explici şi mie ce s-a întâmplat? 

— Păi s-a întâmplat că m-ai făcut cel mai fericit om 
de pe pământ dormind cu mine. Te iubesc, iubita mea! 

— Of, Alex, nu ştiu dacă e bine... 


— Shttt... Te rog, nu spulbera această minunată vrajă 
care ne ţine prizonieri. În plus, ce e rău în faptul că ne 
iubim? 

— Dar... 

— Dar ce? Chiar tu mi-ai spus astă-noapte că mă 
iubeşti. Fata roşi uşor. 

— Află că şi eu te iubesc foarte mult, prinţesa mea, 
continuă băiatul. Dintotdeauna te-am iubit. Şi cred că-ți 
datorez nişte scuze pentru discuţia de acum câteva luni. 
Dac-ai şti ce mult mi-ai lipsit! 

— Of! Şi tu dac-ai şti cât am suferit din cauza 
indiferenţei tale... 

— Iartă-mă, iubito, te rog din tot sufletul meu. Acum 
că te am lângă mine, mi-am dat seama ce eram pe cale să 
pierd şi aş face orice ca să nu ne mai despărţim niciodată. 
Însă ştiu că ţi-am făcut mult rău şi nu ştiu dacă mă mai 
iubeşti la fel, dacă mai iertat sau m-ai uitat... 

Eliza zâmbi timid. 

— Prostuţule, mereu te-am iubit la fel şi te-am iertat 
de mult! 

În ochii lui Alex se iviră lacrimi limpezi şi 
strălucitoare la auzul acestei confesiuni. Se priviră din 
nou. Erau atât de fericiţi că nici nu simţiseră până acum 
frigul ce se strecura uşor prin fereastra întredeschisă. Dar 
bustul gol al lui Alex începu să se înfioreze, astfel că se 
cufundă cu Eliza în braţe în patul cel primitor, sărutând-o 
cu patimă. 

După vreo jumătate de oră de lenevire şi mângâieri, 
celor doi li se făcu foame. Room-service-ul îşi făcu datoria 
rapid şi cu gust. Luară micul dejun, hrănindu-se unul pe 
celălalt, iar apoi îmbrăţişaţi porniră într-o plimbare prin 
oraş. Vizitară diferite locuri distractive, făcură fotografii 
minunate. 

Erau atât îmbrăţişau distrat cel de absorbiți unul de 
altul că se sărutau şi se mereu. La grădina zoologică s-au 
simţit şi sau mai bine. lubitori de animale, printre urşi, 
cerbi, diferite păsări, se simțeau în largul lor, iar zecile de 
cupluri de porumbei îi reprezentau. 


Astfel, rătăcind în cunoaşterea oraşului, se lăsă 
seara, cei doi întorcându-se curând la hotel. Pe drum, Ely 
îşi aminti că Alex uitase să meargă după cursuri. 
Ingrijorată, zise: 

— Iubitule, dar cursurile tale? 

Rămase uimită când îl văzu pe Alex râzând cu poftă. 

— Ce cursuri, frumoaso? A fost un pretext ca să te 
însoțesc. 

Fata se înroşi de mânie că fusese mintită. Se simţea 
dezamăgită. 

— Aşadar, m-ai mințit?! Iar eu ca proasta, te-am 
crezut din nou, începu să plângă. 

— Iubito, te rog, dă-mi voie să-ți explic... 

— Ce să-mi explici? Am înţeles deja totul. Eu plec, 
dar nu mă urma... se îndepărtă cu paşi repezi. 

— Ely, iubito, aşteaptă! 

Ajunsă în cameră, tânăra se întristă şi regreta că nu-l 
lăsase să-i explice. Poate chiar avea ceva de spus în 
favoarea sa. Auzi o bătaie uşoară în uşă, apoi glasul lui. 

— Te rog, deschide-mi! Trebuie să vorbim! 

Aceasta păşi calm şi deschise. În prag îl descoperi pe 
el aproape disperat. 

— Hai să cinăm, iubito şi-ţi explic acolo de ce am 
minţit. 

Ea nu se lăsă rugată şi cobori la restaurant. 
Explicaţia lui fu plauzibilă. Avusese o şansă să o 
recucerească şi profitase de ea. Se întoarseră împreună de 
la masă. 

— Noapte bună, Alex! Somn uşor! Ne vedem mâine. 

— Iubito, dar... Credeam că vom sta împreună, 
replică băiatul trist. 

— lartă-mă, dar mă simt ciudat să dorm cu tine. 
Recunosc că m-am simţit bine noaptea trecută în braţele 
tale. Şi nu e vorba că n-aş avea încredere în tine, dar... 

— Te rog, fă-mi pe plac. Promit ca patul va fi doar al 
tău. Eu mă voi odihni pe fotoliu. Mă mulţumesc să te simt 
în preajmă, să pot avea grijă de tine. 

Tăcerea şi privirea fetei dădură un răspuns afirmativ. 


Intrară. Era frig. Alex o înveli bine, o sărută de noapte 
bună şi se îndreptă spre fotoliul amenajat pentru el. 

—  Întoarce-te, te rog! Mi-e frig! se auzi vocea 
rugătoare a 

Elizei. 

Acesta, mut de fericire, se duse drept spre ea şi o luă 
în braţe încălzind-o şi înăbuşind-o cu sărutări. Târziu de 
tot, după ce mai povestiră mult, genele începură să li se 
îngreuneze, iar oboseala de peste zi îşi făcu datoria lăsând 
somnul să-i învăluie, dăruindu-le vise încântător de dulci! 


Capitolul XIV 

Mirosul de pâine prăjită şi lumânări îi gâdila nările 
Elizei. Se ridică uşor şi avu parte de o surpriză. Alex 
aranjase masa minunat. Se înfioră de plăcere când păşi pe 
finele petale de trandafiri presărate pretutindeni. Dar el nu 
era... Unde putea să fie? Intredeschise uşa de la baie, 
aflând înăuntru pe cel mai chipeş băiat. 

— "'neaţa, iubito! Văd că te-ai trezit. Ţi-e foame? Am 
comandat un mic-dejun uşor, dar consistent. Mergem? 

Îi întinse mâna. Mâncară bine, pe săturate. 

— Alex, mă poţi însoţi să vorbesc cu Radu? 

— Desigur, frumoaso! Vrei să mergem acum? 

— Cred că ar fi bine. Poate-l prindem „treaz” ca să 
înţeleagă ceea ce-i voi spune. 

— Ok. Sună tu să vină după tacâmuri, iar eu, între 
timp, pregătesc maşina. 

* 


* 

* 

— Bună dimineaţa, frățioare! îi zise Eliza lui Radu, pe 
care-l găsi chiar în faţa blocului unchiului, descărcându-şi 
bagajele. 


Radu rămase stupefiat când o văzu. Se apropie. 

— Bună, Ely! Dar ce faci tu aici? o întrebă 
îmbrăţişând-o. Faptul că ea nu-i prea răspunse la 
îmbrăţişare îl puse pe gânduri. Era într-adevăr schimbat. 
Palid la faţă, cu ochii duşi în fundul capului, cu buzele 
vineţi. Se putea observa clar că era sclavul unei vieţi 
superficiale, greşite. Elizei i se făcu atât de milă de el că 
începu să plângă. Când văzu asta, Alex cobori şi venind 
spre ea, o întrebă ce se întâmplă. 

— Ce cauţi cu el, surioară? întrebă nervos Radu. 

Fata îşi şterse lacrimile cu mânecile bluzei lungi şi 
largi. 

— Cred că primul care are de dat o explicaţie eşti tu. 
De data asta, eu pun întrebările. Poţi să vii cu noi la 
cafeneaua de pe colţ? Aşa vom putea discuta în linişte. 

— Desigur! Hai să mergem! 

Porniră încet tustrei pe jos, căci era aproape. 

— Şi ce-ai mai făcut în ultima perioadă, Radu? 

— Ce să fac, Ely? Iaca pe aici cu facultatea. 

Ajunseră. Comandară câte un cappuccino. Din vorbă 
în vorbă, fata începu din nou să plângă. Observase o mare 
schimbare pe faţa fratelui său datorată viciilor sale. 

— De ce plângi, surioară? Ţi-a făcut el ceva? întrebă 
Radu arătând ameninţător spre Alex. 

— El nu mi-a făcut nimic, răspunse copila luându-l de 
mână pe Alex. Plâng pentru că mi-e dor de mama şi de 
tata. 

Atunci, în ochii tânărului apărură două sclipiri de 
diamant. 

— Dacă ar fi acum, aici, tu n-ai fi în starea asta. Nu 
te-ar fi lăsat... Sunt sigură că acolo, sus, ei sunt trişti şi 
plâng pentru tine. I-ai dezamăgit! 

Radu plecă uşor capul. Remuşcările puseră stăpânire 
pe el. Acum, când Eliza îi aduse aminte de părinţi, parcă 
vedea fiece greşeală comisă şi regreta. Începu să plângă în 
hohote. Eliza îl îmbrăţişă călduros, încercând să-i alunge 
toate temerile. 

— Frăţioare, mai e timp... mai e timp să te schimbi. 


Ştiu că nu e uşor, dar acordă-ţi această şansă. Dacă nu 
pentru tine, fă-o de dragul mamei şi tatii. 

— Da, Ely, îţi promit că mă voi schimba, zise acesta 
ştergându-şi lacrimile mari cu mâneca puloverului. Nu ştiu 
ce a fost cu mine. M-am lăsat influenţat de cei din jur, iar 
faima şi succesul la fete m-au orbit. 

— Într-adevăr. Ai avut multe fete, dar i-ai dat cu 
piciorul celei mai importante. Te-a iubit, dar tu ai făcut-o 
doar să plângă. Însă cred că nu e târziu. Ştiu că te va ierta, 
dacă-ţi doreşti acest lucru, pentru că Alina are un suflet 
bun şi încă te mai iubeşte. 

— Oare?! Doamne! Iubita mea  surioară, îţi 
mulţumesc că mi-ai deschis ochii. Eram prins într-o lume 
ireală, un labirint al viciilor din care nu credeam că pot 
scăpa, dar tu m-ai convins să fac alegerea corectă. Te 
iubesc, Ely! 

Faţa lui înfăţişă un prim zâmbet. Eliza era încântată 
de succesul său, iar Alex rămase înmărmurit la acele 
scene. Simţea că iubirea lui pentru ea se întărise şi mai 
mult. Chiar că era o persoană specială! 

— Ely, buny ce mai face? Mi-aş dori s-o văd... 

— Bunica e bine. Vechile ei probleme cu reumatismul 
o mai supără din când în când, dar în rest o simt 
mulţumită. Să ştii că îi lipseşti mult. Adeseori vorbeşte 
despre tine şi se întristează la gândul că nu o prea vizitezi. 
Uneori crede că ai uitat-o... 

— Oh, dar nu e adevărat. O iubesc foarte mult şi voi 
merge chiar astăzi s-o văd! 

— Stai puţin, Radu! Nu te pripi. Tu de când nu te-ai 
mai uitat în oglindă? Dacă te prezinţi aşa în faţa bunicii, 
sigur îşi dă seama de problemele tale. I-ai putea pune în 
pericol sănătatea. 

— Şi atunci, ce să fac? Simt atât de mult nevoia de a 
o îmbrăţişa şi de a merge la mormântul părinţilor noştri 
pentru a le cere iertare! 

Aici, Alex interveni cu o soluţie: 

— Scuză-mă că mă bag, Radu, dar tu tocmai ai făcut 
primul pas în schimbarea ta recunoscându-ţi greşelile. 


După părerea mea, al doilea pas ar fi să te internezi ceva 
timp la o clinică de dezintoxicare. Ţi-ar prinde bine câteva 
zile de odihnă şi meditaţie. 

De data asta, Radu nu mai reacţionă violent, ci îi 
răspunse pe un ton prietenos: 

— Crede-mă că şi eu m-am gândit la asta, dar mi-e 
teamă şi... mi-e ruşine! Ce-i voi spune unchiului Dumy care 
m-a crescut şi m-a învăţat de atâtea ori să fac bine? 
Probabil nu mă va ierta niciodată. Şi... şi Alina... (începu 
iar să plângă) nici ea nu mă va ierta, iar eu o iubesc, 
credeţi-mă că o iubesc din tot sufletul! 

— Gata, frăţioare, nu mai plânge. Răul e deja făcut, 
acum trebuie să-i găsim rezolvarea. Alex are dreptate. Ai 
nevoie de ajutor, de o internare. Cât despre unchiul, ştii că 
te va înţelege şi va fi alături de tine. Important e ca tu să-ţi 
doreşti această schimbare. 

Câteva minute nu mai zise nimeni nimic. Fiecare se 
gândea la lucruri diferite. La un moment dat, Alex se 
ridică, o sărută uşor pe buze pe Ely, apoi se scuză şi se 
duse spre toaletă. 

Fiind singuri, lui Radu i se păru un moment favorabil 
pentru a-i cere o explicaţie surorii lui. 

— Acum că suntem între patru ochi, ia zi-mi şi mie, 
de unde până unde ai ajuns cu el aici? Ultima oară când 
ne-am văzut erai cu Victor... 

— Da, aşa ea, dar mi-am dat seama că pe mine şi 
Victor nu ne leagă decât o frumoasă prietenie şi n-am vrut 
să-l fac să sufere mai mult... 

— Scuză-mă că te contrazic, dar Victor chiar te 
iubeşte! 

— Poate, dar eu pe el, nu. În schimb Alex e băiatul 
visurilor mele. Îl iubesc de mult timp în tăcere, dar iată că 
de curând am descoperit că şi el simte la fel. Radu, dac-ai 
şti ce drăguţ şi atent e! 

Băiatul trase aer în piept. Nu avea nimic împotriva 
noului prieten al Elizei, ba chiar în adâncul sufletului îi 
părea bine că acum are cale liberă la Alina. Totuşi, nu se 
putu abţine să nu-i facă nişte complimente lui Victor. 


— Dar ce? Victor nu era la fel? Ia spune-mi, el ştie că 
acum eşti cu Alex? 

Tânăra îşi plecă privirea. Se simţea oarecum 
vinovată. Radu avea dreptate. Cu el nu vorbise deloc şi nu 
era corect, deoarece se presupunea că încă mai sunt 
împreună. 

— Uite, eu îţi promit că am să rezolv această 
problemă, dar promite-mi şi tu c-ai s-o rezolvi pe a ta. Cât 
de fericită sunt pentru că mă aflu aici, cu tine! Ce dor mi-a 
fost de tine! 

Se îmbrăţişară din nou. Feţele lor străluceau de 
bucurie şi mulţumire. 

— Îţi promit, urâto! zise acesta când Alex se apropia. 

— Pe cine faci tu urâtă? Doar nu pe scumpetea asta 
de fată. 

O strânse la pieptul lui şi o sărută blând. 

— Alex, zise fata, uite cât e ceasul! Cred că ar trebui 
totuşi să ne întoarcem acasă de acum. Nu? 

— Da, iubito, dorinţa ta e poruncă pentru mine. Toţi 


se amuzară copios. 

— Şi... cum te-ai simţit weekend-ul acesta cu mine, 
iubita mea? 

Eliza moţăia uşor pe scaunul confortabil al maşinii. 
Mai aveau ceva de mers până în sat. 

— Iubitule, sincer... nu m-am simţit bine. 

Alex făcu ochii cât două cepe mari. Nu înțelegea cu 
ce greşise. Era supărat pe el însuşi şi indignat. 

— Dar de ce, iubito? o întrebă cu vocea stinsă... 

— Păi, nu m-am simţit bine, ci m-am simţit minunat, 
dragul meu. Au fost cele mai frumoase clipe din viaţa mea. 

Tânărului îi dădură lacrimile de fericire. Trase pe 
dreapta şi o sărută pasional câteva minute, apoi îşi reluară 
traseul. Nu mai zise nimeni nimic. Eliza era departe cu 
gândul. Cum avea să-i explice lui Victor? Ce părere avea 
să-şi facă? Dar bunica ce va zice? 


Pe de altă parte, Alex se întreba cum vor reacţiona 
prietenii lui. Amândoi se gândeau la viitorul relaţiei lor. Se 
iubeau, asta ştiau sigur. Dar oare era de ajuns??? 


Capitolul XV 

Se îndreptă murdară toată de făină albă spre uşă. 
Pregătea prăjitura ei preferată, când cineva bătu la uşă. 
Rămase înmărmurită în prag văzându-l. 

— Bună, Alina! zise cu vocea lui groasă dar blândă. 

— Radu?! (În ochi i se iviră lacrimi) Ce vânt te aduce 
pe aici? 

Era emoţionată să-l revadă, apoi îşi aminti cât 
suferise din vina lui şi adoptă o stare de indiferenţă, dar îţi 
puteai da seama după mişcarea repetată şi rapidă a 
bustului că se preface. Sânii ei plini stăteau să iese de sub 
şorţul multicolor din bucuria de a-l avea în faţa ei, aici, de 
pasiune. 

— Alina, te rog să mă ierţi, puiule! Ştiu că am greşit, 
că te-am făcut să plângi peste doar şi poate, însă peste 
doar şi poate n-au fost lacrimi deşarte. Cred că Dumnezeu 
S-a îndurat de suferinţa ta şi m-a ajutat să mă regăsesc. 
Acum realizez ce eram pe cale să pierd. Dar, dar nu te-am 
pierdut, nu-i aşa? Spune-mi că nu te-am pierdut, te rog! 
Spune-mi că încă mă mai iubeşti... 

— Ţi se pare atât de simplu, nu? Crezi că dacă ai 
venit şi ţi-ai cerut iertare, vom deveni un cuplu? (Băiatul 
ridică afirmativ din umeri) Nu cred că se poate. În plus, 
nici nu ştiu dacă mai simt ceva pentru tine. 

— Nu-mi spune asta, te rog! Am atâta nevoie de tine! 
Ţi-am păstrat un loc foarte important în planurile mele de 
viitor. 

— Serios? Şi cam ce planuri ţi-ai făcut tu cu mine? 

— Hhm... Da ce bine miroase aici, la tine! Cred că 


pregăteşte ceva bun mama ta. 

— Vai, nu! Am uitat de prăjitura mea. Hai intră şi 
vorbim după ce opresc cuptorul, bine? 

— Desigur, zise el, urmând-o în sufragerie. 

Ea fugi în bucătărie, iar el inspectă câteva minute 
casă, cu ochi repezi ca şi cum căuta ceva... ceva ce şi găsi 
într-un colţişor al camerei primitoare, pe măsuţa pe care 
era aşezat un televizor de modă mai veche, dar bine 
îngrijit. 

— Gata, am terminat. Era cât pe ce să... Ce faci cu 
aia? 

Dă-o încoace! 

— Dă-mi-o mie, te rog! Am nevoie de această 
fotografie. Zilele astea mă voi interna la o clinică de 
dezintoxicare şi aş vrea să te simt aproape de mine pentru 
putea trece mai uşor peste situaţie. 

— Te internezi?! 

— Da. Eliza m-a convins s-o fac. Ştiu că e spre binele 
meu. 

— Ia loc, te rog! Hai să discutăm cu calm. Povesteşte- 
mi şi mie cum de ai deschis ochii şi ai luat această decizie. 

Băiatul începu să-i relateze întâmplarea. Din vorbă în 
vorbă, melancolia puse stăpânire pe el. Alina se apropie şi- 
i mângâie părul şi faţa schimonosită de atâta alcool, dar la 
fel de atrăgătoare. 

— Eşti atât de bună! Nici nu te mai pot privi în ochi 
de ruşinea a tot ce ţi-am făcut. 

— A trecut de acum. Cred că destinul a vrut să ne 
mai dea o şansă aducându-te din nou în calea mea. Mi-e 
greu să-ţi dau un răspuns. Poate c-ar fi mai bine să vorbim 
după ce vei trece peste acest obstacol. 

— Măcar plec cu speranţa că te voi putea recuceri 
într-o bună zi. 

De fapt, nici nu se aşteptase să-l accepte din prima. 
Conta mult că reuşise să vorbească cu ea, dezvăluindu-şi 
intenţiile şi sentimentele. 

— Atunci, eu plec. Am să revin cândva după tine, 
dragostea mea. 


Dădu să plece. 

— Stai! Nici măcar nu ai gustat din desertul gătit de 
mine. El zâmbi nostalgic când îi puse în faţă o porţie dublă 
de prăjitură făcută după o reţetă italiană, cunoscută ca 
printre cele mai de succes. 

— Înainte să plec, zise el, vreau să-ţi dau ceva care 
să-ţi amintească din când în când de mine. 

Îi întinse o mică inimioară, pe care-o puteai cuprinde 
în palmă, sculptată din lemn pe care erau gravate un A şi 
un R, inițialele numelor lor. Nu avea nicio valoare 
materială, dar pe plan sentimental însemna foarte mult. 

— Îţi mulţumesc! O voi păstra cu drag. Şi dacă tot mi- 
ai cerut, poţi să păstrezi fotografia. E făcută în timpul 
liceului. Sper ca atunci când o vei privi să te bine dispună. 

— Fii sigură că orice durere sau întristare dispare din 
sufletul meu atunci când te privesc. 

Fata roşi uşor. Se simţea flatată de atâtea 
complimente şi de dragostea ce i-o purta Radu. 

— Ai grijă de tine, puiule! Şi... nu mă uita! 

— Ai şi tu grijă de tine! Rămas bun, Radu! zise tânăra 
şi-l sărută blând pe colţul buzelor. 

Uşa se închise în urma lui. Ea se rezemă de tocul 
înalt şi se lăsă să alunece până pe podeaua rece, cu 
inimioara primită strâns lipită la pieptul asudat de atâtea 
emoţii. Şi el rămase mult timp rezemat de cealaltă parte a 
uşii sorbind-o din ochi pe frumoasa Alina din fotografia 


care avea să-i fie singura alinare pentru mult timp... 

— Bună dimineaţa, Ely! zise bunica intrând în camera 
fetei. E târziu! Trebuie să pleci la şcoală. 

— Vai, bunico, sunt atât de obosită! 

— Te cred. Şi totuşi te-ai culcat destul de devreme 
aseară. 

Abia dac-ai schimbat câteva vorbe cu mine. 

Fata încercă să se scuze, dar bătrâna i-o luă înainte: 

— Cine era cel ce te-a adus acasă? Mie mi s-a părut a 
fi chiar Alex, dar ştiindu-te într-o relaţie cu Victor, mă 


gândesc... 

— Ba nu, bunico, nu mai sunt cu Victor. Şi da, era 
Alex cel care m-a condus. 

Bunica Ioana se fâstâci de tot la acest răspuns. Nu 
ştia cum să-l interpreteze. Eliza observă ochii întrebători ai 
bătrânei şi-i zise: 

— Mă duc să mă spăl pe faţă, mă schimb, iar la masă 
îţi povestesc totul, ok? 

— Bine, dacă zici tu... mai zise, apoi se retrase 
făcându-şi zeci de socoteli în privinţa schimbării de situaţie 
a nepoatei sale. 

Sincer se bucura pentru ea şi Alex, ştiind bine că se 
iubesc. Avea ceva experienţă şi şi-a putut da seama uşor că 
pe cei doi îi leagă nişte sentimente puternice. li părea rău 
şi de Vic, dar era convinsă că nu era un partener potrivit 
pentru Ely. Acum stătea cu sufletul la gură, curioasă să afle 
în ce împrejurări acei copii îşi uniseră destinele. 

— M-am întâlnit întâmplător cu el vineri după- 
amiază, începu fata aşezându-se la masă. M-a condus până 
la colegiu. Sâmbătă, după concurs am fost la o plimbare 
împreună. Mi-a declarat dragostea lui şi mi-a explicat 
multe lucruri. M-a copleşit cu zeci de complimente şi am 
hotărât să ne dăm o şansă. Duminică ne-am reîntâlnit şi 
am petrecut o zi minunată, iar aseară m-a adus acasă. Cam 
asta a fost... 

Bunica zâmbea. Era mulţumită de ceea ce auzise, 
chiar dacă nu era purul adevăr. 

— Înţeleg, zise bătrâna. Nu ştiu ce-aş putea să-ţi 
spun. Ştii bine cât îl îndrăgesc şi sper să nu mă 
dezamăgească. Totuşi cred că ai uitat ceva. 

— Ce anume, bunico? 

— Păi, de Victor. El ştie toate acestea? 

— Nu, buny, nu ştie. De fapt i-am pus mai demult în 
vedere faptul că relaţia noastră nu are viitor, dar că mi-am 
găsit pe altcineva o să afle curând. Cred c-am să-l sun 
chiar astăzi. 

— Aşa să faci, scumpo! În viaţă să înveţi să fii corectă 
şi sinceră cu ceilalţi, dar mai ales cu tine însăţi. 


— Da, bunico, ştiu asta şi-ţi mulţumesc pentru 
înţelegere. 

Acum plec, pentru că e târziu şi s-ar putea să pierd 
autobuzul. 

— Sau nu... zise bunica Ioana uitându-se pe 
fereastră. Mi se pare că cineva te aşteaptă. 

— Serios? Mă duc să văd cine e, zise Ely făcându-i cu 
ochiul bunicii. Ai grijă de tine! 

Să-l vadă pe Alex la primele ore ale unei dimineţi 
senine, cam friguroasă ce-i drept, dar care anunţa sosirea 
blândei primăveri, era cel mai minunat lucru. 

— "neaţa, iubitule! zise fata foarte încântată că avea 
s-o conducă. Îi fusese tare dor de el, chiar dacă nu-l mai 
văzuse de aseară. Se sărutară pătimaş, priviţi fiind de buny 
cea bucuroasă să-i vadă atât de îndrăgostiţi de după 
perdea, şi porniră. Pe drum şi-au spus doar cuvinte dulci şi 
înainte să coboare s-au pupăcit din nou, neuitând să-şi 
declare iubirea unul altuia. 

— Iubita mea, ieşim diseară la un film? S-a anunţat o 
comedie amoroasă şi mi-ar plăcea să mergem. 

— Cum să nu, dragul meu? Mergem! Dar uite că 
trebuie să plec. Deja s-a sunat de intrare. Te iubesc mult! 
Ai grijă de tine! 

— Şi eu te iubesc, dulceaţă! Ai şi tu mare grijă! 

Ziua se desfăşură normal, cu note mari şi veselie. 
Doar spre sfârşitul cursurilor găsi pe telefon un apel de la 
Victor. Îl sună. 

— Salut, Vic! Ce faci? 

— Bună, frumoaso! Bine fac. Mă gândeam la tine. Aş 
vrea să te văd... 

Eliza se îmbujoră toată. Îi era foarte ruşine că într-un 
fel îl înşelase, dar trebuia să-i spună. 

— Nu cred că e posibil, răspunse ea tremurând. 

— De ce? Am liber joi şi aş putea veni. 

— Victor, zise Eliza cu voce gravă, trebuie să-ţi spun 
ceva. 

— Ce e? răspunse el râzând. L-ai uitat pe Alex şi ţi-ai 
dat seama că mă iubeşti pe mine? 


— De fapt, sunt cu el... 

Băiatul încremeni la auzul acestei veşti. Nu-i venea 
să-i creadă. Mai ales cu Alex! De ce tocmai el, care-i făcuse 
atâta rău? O iubea, simţea că şi ea îi împărtăşeşte 
sentimentele, dar se înşelase. Se simţi tare dezamăgit! 

— Mai eşti? 

— Da, zise cu vocea stinsă. 

— Îmi pare rău! Ştiu că te-am făcut să suferi dându-ţi 
speranţe. Eram confuză. Eram supărată pe el şi am crezut 
că alături de tine îl voi uita. Dar nu a fost aşa. lartă-mă, te 
rog! Nu am făcut-o cu intenţie, mai ales purtându-ţi atâta 
recunoştinţă... 

— Recunoştinţă?! Mhm! Ce să spun?! Uite că nu am 
nevoie de recunoştinţă. Eu îţi vreau doar dragostea. 

— Dar nu se poate... 

— Ştiu, e a lui, am mai auzit asta. Eliza dragă, nu ştiu 
ce să-ţi mai zic. Îţi mulţumesc că mi-ai dat ocazia să te 
cunosc şi mi-ai dăruit multe amintiri frumoase. 

Începu să plângă. Îi auzea suspinele adânci prin 
telefon şi mii de fiori îi invadară şi ei trupul. 

— Îţi doresc să fii fericită! Adevărul e că nu-s convins 
că el e fericirea ta, continuă acesta, dar dacă tu asta 
crezi... Oricum, când vei avea nevoie, aici ai să mă găseşti, 
aproape de tine pentru că încă te iubesc şi m-aş mulţumi şi 
doar cu prietenia ta. E 

— Prietenia mea o ai pe vecie, dragule! Îţi mulţumesc 
pentru înţelegere şi nu-ţi face griji în privinţa lui. Te asigur 
că mă iubeşte şi-mi vrea doar binele. 

— La fel ca mine... În fine, zise oftând din greu, cu 
Radu ai rezolvat ceva? 

— Da, am vorbit cu el şi l-am convins să se interneze 
la o clinică de dezintoxicare. Zicea că înainte va trece pe la 
Alina, poate-ţi spune ea mai multe. 

— E bine atunci. Mi-a părut bine să te aud. Mi-era 
dor de glasul tău dulce, de tine... Sper ca noua ta relaţie să 
nu ne influenţeze prietenia. Ai grijă de tine şi numai bine! 

— Rămas bun, Vic! Şi... îmi pare sincer rău! 

Apelul se încheie. Victor era cu inima zdrobită, iar ea 


se simţea uşurată, împăcată. Spre seară se întâlni cu Alex. 
Filmul se dovedi într-adevăr amoros şi comic. Când o 
conduse acasă, iubitul îi dărui o inimă mare roşie pe care 
era gravat cu slove argintii textul: „Te iubesc numai pe 
tine!” 

Tânăra se simţi tare măgulită şi-i mulţumi printr-un 
zâmbet ameţitor urmat de un sărut pasional. Deciseră ca 
în seara următoare să ia cina împreună la ea, astfel 
făcându-şi publică şi relaţia, mai ales în faţa bunicii. 
Amândoi avură parte de o noapte liniştită, luminată de vise 
îndrăzneţe, încântătoare. Erau fericiţi până peste poate. 
Dar parcă soarele le surâdea prea tare, vestind pe ascuns 
o cumplită furtună... 


Capitolul XVI 

Viaţa şi timpul se scurgeau pe nesimţite în micuțul 
sătuc. Vacanţa cea mare se apropia cu paşi repezi, precum 
şi majoratul Elizei. În cele câteva luni de când era cu Alex, 
aceasta se schimbase complet. Arăta cu fiecare zi ce trecea 
tot mai bine, iar partenerul său o iubea şi o alinta tot mai 
mult. Câte lucruri nu au făcut împreună?! Au vizitat locuri 
neexplorate îndeajuns, au savurat fiecare clipă petrecută 
unul lângă altul. Era tratată ca o regină: restaurante 
selecte, haine de firmă, cadouri scumpe, vizite la concerte, 
muzee, mâncăruri şi băuturi fine... Dar asta nu conta 
pentru ea. Pentru ea cel mai important era că dispunea de 
toată dragostea şi sprijinul iubitului său. 

— Iubito, te iubesc atât de mult! Şi mai mult, te 
doresc cu toată fiinţa mea! zise băiatul cu glas plângăreţ. 

— Dragule, răspunse ea cam indispusă de acest 
subiect de discuţie, am mai vorbit despre asta şi ştii că nu 
sunt pregătită pentru a face încă acest pas. Toate la timpul 
potrivit, nu crezi? 


— Bine, bine. Dacă spui tu, zise acesta cam 
dezamăgit. Iartă-mă, sunt un prost. Doar ţi-am promis că 
te voi aştepta cât va fi nevoie, dar crede-mă că uneori simt 
că nu mai rezist! 

Nu era un profitor. O iubea pentru ceea ce era ea ca 
persoană, pentru sufletul ei, dar frumuseţea ei pură îl 
atrăgea tot mai mult, îl provoca, îl înnebunea! 

— Te cred, iubitule şi te înţeleg. Dacă-ţi dau un pupic, 
îmi dai la schimb un zâmbet? Ştiu că ţi-e greu, dar crede- 
mă şi pe mine... Oricum, ştii prea bine că voi fi a ta şi 
numai a ta mereu. 

Se sărutară lung şi liniştit la început, apoi se 
angajară într-un sărut sălbatic, iar el o posedă cu totul în 
braţele lui. 

— Nu ştiu ce m-aş face fără tine! Te iubesc atât de 
mult! Tu dai sens vieţii mele şi mă faci fericit. Ştiu că-ţi 
mai greşesc câteodată, dar nu o fac cu intenţie rea. 
Problema e că unele lucruri se interpretează greşit. Dar 
apropo, după aniversarea ta, mergi cu mine în Franţa, nu? 
Vreau să-ţi ofer de ziua ta o excursie de neuitat la Paris, 
oraşul dragostei... Acolo vreau să ne pecetluim şi noi 
iubirea... Să ştii că nu accept niciun refuz. 

— Hhm. Eu ştiu ce să zic? zise ea râzând 
ştrengăreşte, apoi fu întreruptă de Andrei, care ascultase 
toată conversaţia din apropiere şi care-i invită binevoitor 
să se înfrupte din delicioasa friptură gătită la grătarul bine 
încins. 

— Şi ce mai spuneţi, porumbeilor? întrebară cei 
prezenţi. Majoritatea erau încântați de Eliza şi de faptul că 
era cu 

Alex. Doar patru ochi sticloşi priveau cu invidie la 
acest cuplu model. Erau iscoditori, ba chiar devoratori şi 
foarte răutăcioşi. 

— Deci peste două săptămâni este ziua ta, Ely, nu? o 
întrebă Laura cu o voce mieroasă, dar dezgustată. 
Organizezi o petrecere, am înţeles. Dar unde, că doar nu la 
tine, nu? o întrebă săgetând-o cu o privire urâcioasă. Nu 
cred că ar veni mulţi, nici măcar n-au loc să se 


desfăşoare... 

— Ştii ce, Laura? Uite că drept acasă voi organiza o 
mini petrecere. Eşti invitată, la fel ca toţi ceilalţi, dar nu şi 
obligată să mă onorezi cu prezenţa. Dacă la mine te sufoci, 
n-ai decât să rămâi închisă în palatul tău de cleştar, îi 
răspunse înţepat fata oarecum jignită. 

Dar şi Laura fu ofensată de răspunsul dur al Elizei şi 
de zumzetul vesel al tinerilor din gaşcă, cărora le părea 
bine că cineva îi pusese capac acestei fete atât de 
răsfăţată. Ea era o copilă de bani gata, obişnuită să 
trăiască în lux şi să aibă tot ce-şi dorea. Obţinea totul, însă 
viaţa i-a jucat o festă şi nu i l-a dat şi pe Alex, cel mai mare 
capriciu al ei. Nici ea nu ştia dacă-l iubeşte vreun pic sau 
dacă îl vrea doar pentru imaginea sa, pentru că şi el era de 
acelaşi rang cu ea. O pizmuia pe Eliza care era într-adevăr 
săracă din punct de vedere financiar şi material, dar foarte 
bogată fizic şi sufleteşte, înzestrată cu multe calităţi care-i 
lipseau cu desăvârşire Laurei. 

— Iubito, nu te mai certa cu ea degeaba! O cunoşti şi 
ştii că-i place să te facă să te simţi prost. Hai mai bine şi 
sărută-mă o dată, apoi ne înfruptăm şi noi din această 
friptură, bine? 

Oricând era supărată, tristă sau bolnavă, dacă Alex o 
dădăcea ca pe un bebeluş, ea se înveselea. Nu ştia cum să- 
l] mai mulţumească lui Dumnezeu pentru atâta fericire! 
glumind şi veselindu-se, Andrei se apropie de Laura şi-i 
şopti ceva la ureche. Se îndepărtă apoi, iar fata îl urmă. La 
umbra unui copac bătrân şi înalt, băiatul o prinse uşor de 
păr, îi suci o mână la spate şi-i zise răstit: 

— Ce faci, toanto? Vrei să strici totul? 

— Andrei, dar... te rog, dă-mi drumul! Mă doare! 

— Ai face bine să-ţi ţii gura, porumbiţo, dacă vrei să 
nu-ţi fie rău. De altfel, îţi şi convine pentru ca planul să ne 
izbutească. 

li dădu drumul şi o trase spre el, înfierbântat. Laura 
îi stârnea mereu dorinţe ascunse şi nu de puţine ori 
obținuse de la ea câte o felie de plăcere, chiar împărtăşită. 

— Dă-mi drumul, dementule! Ce vrei să fac, dacă nu 


o suport? Dintotdeauna am stat în umbra ei şi am urât-o... 

— Şi ce-i cu asta? Ştii bine că dacă te atingi şi te iei 
de ea, chiar şi numai cu vorba, ai de a face cu mine. Sper 
că nu-i nevoie să-ţi repet. Ea va fi a mea, iar tu te poţi 
bucura de naivul de Alex, după care tânjeşti atât! Asta 
numai dacă mă poţi uita pe mine, mai zise acesta, ţintuind- 
o cu privirea lui diabolică şi râzând ironic. 

— Idiotule, lasă-mă în pace, n-auzi? Sau poate ai să 
regreţi! 

— Oh, pisi, pisi, dar cred că ai uitat cu cine stai de 
vorbă. Mă faci idiot după ce am fost atât de apropiaţi şi am 
împărţit atâtea? 

Incepu s-o pipăie încet pe abdomen, iar mâna îi 
alunecă pe piciorul ei înfiorat. Fata tremura din toate 
încheieturile. De când Eliza reapăruse în vieţile lor, totul îi 
mergea prost, iar Andrei era schimbat total. Nu mai era 
băiatul cu care obişnuia ea să se distreze când se simţea 
singurică. Acum îi era silă de el şi de iubirea lui 
bolnăvicioasă pentru aşa-zisa sa prietenă. 

Deocamdată, spiritele dintre Alex şi Andrei se 
calmaseră, cel din urmă recunoscându-şi faţă de cei din jur 
înfrângerea, dar mintea îi ticluia un plan aproape perfect 
pentru a ieşi totul după placul lui. 

— Ok, am să te ajut, zise ea, dar acum dă-mi drumul. 

Poate ne vede cineva. 

Se uită îngrozită în jur, dar nimic nu stingherea voia 
bună a tinerilor din gaşcă. 

— E spre binele tău să te ţii de cuvânt, porumbiţo! O 
sărută rapid şi apăsat pe buzele tremurânde. 

— Acum, poţi să-ţi iei zborul, draga mea. Şi nu uita că 
trebuie să-i câştigi încrederea. Sunt cu ochii pe tine! 

Aceasta plecă speriată, fără să mai privească în 
urmă. 

— Ce e cu tine, Laura? o întrebă una din fete. De 
unde vii atât de nervoasă? 

— Nu e nimic, Criss, nu mă lua în seamă. Azi-noapte 
am avut un coşmar şi tocmai mi-am amintit de el. 
Coşmarul meu se numeşte Andrei Toma, îşi zise în gând, 


dar am să-l alung cât de curând. Îmi face viaţa un calvar. 
Oare cine m-a pus să mă încurc cu el? Cum de nu mi-am 
dat seama de ce e în stare? 

Din aceste gânduri şi vise urâte o trezi Eliza. 

— Laura, de ce te porţi aşa cu mine? Cu ce ţi-am 
greşit? 

Ai uitat ce prietene bune eram în generală? 

— Iartă-mă, Ely! Nici eu nu nu-mi explic de ce ţi-am 
vorbit atât de urât. Tu te-ai purtat mereu frumos cu mine, 
dar am atâtea pe cap şi m-am răzbunat pe tine. Imi pare 
rău! 

— Stai liniştită. Şi eu ţi-am răspuns cam grosolan, 
chiar dacă ştiam că nu mi-ai zis nimic cu răutate, din toată 
inima ta. Cât despre probleme, te pot ajuta cu ceva? Am 
putea să discutăm, să căutăm soluţii şi să ne dăm sfaturi 
una alteia, ca pe vremuri... 

— Problema mea nu are soluţie. Deocamdată... Dac- 
ai şti că soluția e chiar dispariţia ta şi a lui Andrei din viaţa 
mea şi a lui Alex!!! Poate am să-ţi povestesc cândva. 

— Auzi, de acum se încheie situaţia şcolară, suntem 
în pragul vacanței. Mâine seară s-a anunţat un concert 
interesant în apropiere. Mă gândeam să-l iei pe Andrei, 
pentru că am observat că se înfiripă ceva între voi, şi să 
mergem toţi patru să ne distrăm. Ce părere ai? 

— De ce nu? răspunse cu jumătate de gură. Mă 
înţeleg bine cu Andrei, e băiat bun şi ţin mult la el, dar ca 
la un prieten. De aici şi până la... 

— E un singur pas, o întrerupse Ely. Dar în fine! Eu 
mă retrag. Mâine dimineaţă am ore şi Alex e şi el obosit. 
Mă conduce, iar apoi zicea că vrea să se odihnească. De 
altfel, s-a şi întunecat! Ne mai auzim şi poate ne vedem 
mâine seară. 

O îmbrăţişă cu cele mai bune intenţii pe cel mai mare 
duşman al său, apoi se făcu nevăzută. 

x 


* 
* 


Pe strada Orhideei, o tânără se îndrepta grăbită spre 


o companie de afaceri. Din neatenţie, se împiedică şi-şi 
pierdu în vânt un dosar de hârtii importante. Dar el se 
nimeri pe acolo şi-i sări în ajutor. Mare le fu mirarea când 
se recunoscură. 

— Radu?! Eşti chiar tu? 

— Alina! Alina mea! şi o îmbrăţişă. 

— Mi-a fost aşa dor de tine! Am crezut că n-am să te 
mai văd niciodată, ţinând cont de faptul că nu m-ai căutat 
şi vizitat deloc. 

— lartă-mă, dar n-am putut, n-aş fi suportat... 

— Nu te scuza, te înţeleg. Ce bine că am avut acea 
fotografie cu mine, altfel muream de singurătate şi 
tristeţe! O port mereu cu mine în portofel. Însă nu asta 
contează acum, ci faptul că te-am întâlnit. Mergi cu mine 
la o cafea? 

— Aş vrea, dar tocmai mă îndreptam spre o companie 
să-mi depun CV-ul pentru o posibilă slujbă. Poate cu altă 
ocazie. 

— Dar dacă te conduc şi mergem după? 

Chiar că era un tânăr irezistibil. Se vedea că e 
schimbat şi-i priise acel „concediu“. Alina nu avea nicio 
scuză. În plus şi ea îşi dorea din tot sufletul să clarifice 
anumite lucruri. 

Au mers agale până la un restaurant micuţ, rustic, 
unde domnea o linişte, un calm special. Aşezaţi la o masă, 
în spatele căreia se auzea clipocitul senin al unei ape 
duioase şi cristaline curgând peste un butuc verde, se 
simțeau ca la o primă întâlnire. 

— Şi ce mai spui? Ce ai mai făcut în timpul acesta? 

— Păi, răspunse fata, m-am ocupat de studii şi 
găsirea unei slujbe care să-mi placă. Sunt o fire obişnuită 
să pună suflet în tot ceea ce face. Poate de aceea nu te-am 
uitat încă... 

— Tu vorbeşti serios? o întrebă Radu plăcut surprins. 
Se apropie timid de ea şi o luă de mână. 

— Vreau să ştii că nu a trecut o clipă în care să nu 
mă fi gândit la tine. Am avut timp să-mi fac ordine în viaţă 
şi am realizat că doar tu mă poţi face fericit. Alina, vrei să 


fii iubita mea? 

De când aşteptase această întrebare! Visase de 
atâtea ori acest moment, dar acum parcă nu putea să 
răspundă. O reţinea ceva. Să fi fost teama de a fi 
dezamăgită, de neîncredere? 

— Draga mea, nu e nevoie să-mi răspunzi chiar acum. 
Îţi las răgaz să te mai gândeşti, iar eu între timp te mai 
caut şi-ţi promit să mă ocup de viaţa şi cariera mea. În caz 
că vei accepta, ceea ce sper din toată inima, n-aş vrea să n- 
am ce-ţi oferi. Eşti o prinţesă dulce şi vreau să te tratez ca 
atare. 

Ce să facă? Nici ea nu ştia. Refuzase atâţia 
pretendenți doar din speranţa de a fi cândva cu el, cu cel 
pe care-l iubeşte. 

Iar acum dădea înapoi? N 

Îl iubea şi nu voia să-l piardă... Îmbujorată şi 
tremurând zise: 

— Nu am nevoie de timp ca să ştiu ce vreau. 
Răspunsul meu este DA! 

În acea clipă, pentru Radu lumea se opri în loc. O luă 
fericit în braţe şi o sărută. Îi simţea pentru prima oară 


Capitolul XVII 

Victor stătea gânditor la fereastra ce-i deschidea în 
faţa ochilor o panoramă a contrastelor culorilor vii, care-l 
îndemnau să muşte cu poftă din viaţă. Dar el nu mai avea 
chef de nimic de când Eliza îl părăsise. Şi entuziasmul de 
a-şi practica meseria mereu visată îi pierise cu totul. Ba 
chiar nici foarte perseverent nu mai era acum. 

Reflectase la toată situaţia, dar majoritatea 
întrebărilor sale rămăseseră fără răspuns. O iubea atât de 
mult! făcuse totul după bunul ei plac şi totuşi, ea nu se 


îndrăgostise de el. De ce? Cu ce era mai bun acel Alex? S-o 
fi atras oare banii şi renumele lui? Ochii îl usturau, iar 
două lacrimi străluciră pe faţa lui. Aşa îl surprinse Ana, 
colega lui, profesoara de psihologie. 

— Ce faci, Victore? De ce eşti atât de trist? îl întrebă 
Fata cam de aceeaşi seamă cu el, zâmbindu-i. 

— Nu-i nimic. Ştii şi tu... gânduri, amintiri... 

— Tu nu eşti bine! Ce zici, dacă după ore ieşim şi mai 
stăm de vorbă? 

— Nu ştiu... Nu vreau să vorbesc despre asta! 

— Nu accept un refuz. Am ceva experienţă în 
cunoaşterea oamenilor şi dacă tu eşti de acord, eu te pot 
ajuta mult! 

Ce putea să mai zică? Un refuz ar fi însemnat o lipsă 
de bun simţ din partea unui gentleman ca el. Locul ales se 
dovedi potrivit situaţiei; o terasă micuță, dar primitoare, la 
marginea unei rezervaţii naturale încântătoare. 

— Victor, nu te cunosc de mult timp şi doar în calitate 
de colegi am avut oarecare tangenţă. Totuşi, cu scuzele de 
rigoare, îmi permit să te încadrez ca om în categoria 
sufletelor chinuite. 

Băiatul o privi curios şi surprins de uşurinţa cu care 
aceasta îi vorbea, de libertatea cuvintelor care se scurgeau 
unul după altul din guriţa ei mică, dar care formau fraze 
uimitoare şi îl descriau perfect. 

— Suflet chinuit, zici? Mai degrabă unul rătăcit! Doar 
rătăcirea îmi poate explica starea permanentă de nevrozie, 
de teamă, de disperare... Iar visele, visele mă omoară! 

— Ce fel de vise, Victor? Ce ţi se întâmplă? Spune-mi, 
ştii că te poţi baza pe mine. 

— Seara mă bag în pat cu inima strânsă, valuri de 
lacrimi îmi inundă sufletul încărcat de nelinişti şi suferinţă. 
O visez noapte de noapte în puţinul timp în care reuşesc să 
pun geană pe geană. Îmi zâmbeşte, dar îl ţine de mână pe 
el; mă ia pe mine de mână, dar îl sărută pe el; mă sărută 
pe mine, dar lui îi spune că-l iubeşte, iar cel mai dureros, 
îmi spune că mă iubeşte, dar pleacă cu el... Mă plimb alene 
peste tot, dimineaţa pe lângă pat. Natura mă îndeamnă la 


veselie, însă eu simt că-mi lipseşte ceva sau poate chiar e 
ceva în plus... Nici nu mai ştiu ce să cred. Sunt confuz şi 
mă întreb: Oare ce mă apasă? Ce e cu mine? Totul pare 
roz, nu văd nimic, dar totuşi simt, simt o dulceaţă 
dureroasă! Mă cuprind sentimente contradictorii. Ceva îmi 
răsună în minte, însă e doar ecoul unei voci blânde care, ce 
ciudat! Mă încălzeşte cu nişte vorbe neînţelese, dar totuşi 
cu un înţeles, un înţeles de neînțeles. Totul e un paradox în 
viaţa şi inima mea. Îmi apare în faţa ochilor... e ea! 
Privindu-i chipul luminat de razele jucăuşe ale soarelui, un 
chip divin de înger, îmi dau seama că tot ceea ce sunt eu 
iubeşte! Toată fiinţa mea e îndrăgostită! (Ochii mari îi 
jucau în lacrimi.) E un sentiment dulce acesta, de visare, 
dar realitatea surpă totul căci mă trezesc mereu prizonier 
al aceleiaşi lumi, o lume tristă şi plină de dezamăgiri. 

Fata rămase fără cuvinte. Il ştia profesor de română, 
nu se aşteptase la un discurs atât de frumos care vrând- 
nevrând îi pătrundea în suflet, odată cu el, cu bărbatul din 
faţa ei. Cu puţină sfială, îi luă mâna într-a ei şi-i zise: 

— Ştiu prin ce treci! Viaţa ne încearcă şi poate că 
acum eşti pus faţă în faţă cu unul din cele mai grele 
obstacole. Te simţi în pragul disperării... Te înţeleg! Poate 
nu crezi, dar te cunosc, ştiu ce te frământă. Mă simt ca şi 
martora chinului tău, tovarăşa, complicea ta... 

Plecă uşor capul şi pentru prima dată, tristeţea din 
ochii ei o trădau. 

— Ana, ce s-a întâmplat? Nu-mi spune că prin această 
discuţie am deschis vreun subiect delicat sau vreo rană din 
sufletul tău. Când ai spus că-mi eşti martoră şi complice, 
te-ai referit la faptul că ai trecut prin ceva asemănător? 

— Poate da, dar aici nu am venit să vorbim despre 
mine! Ideea e următoarea: trebuie să îţi pui toată credinţa 
în 

Cel de Sus şi să nu-ţi pierzi nădejdea! 

— Speranţa, speranţa e cea mai infidelă amantă a 
omului, te înşală zilnic, dar totuşi, trăieşti cu ea toată 
viaţa. Uneori stau şi mă gândesc la viaţa mea, cum a fost, 
cum este şi cum va fi. Mi-aduc aminte cât de vesel eram în 


adolescenţă; zâmbeam mereu, dar cu timpul am ajuns să 
nu mai cunosc nici fericire, nici acel surâs cristalin. Brusc, 
în viaţa mea a apărut tristeţea pentru că am început să 
iubesc o persoană nepotrivită, astfel cunoscând 
dezamăgirea. A doua greşeală a fost că m-am îndrăgostit 
pentru a doua oară de o fată mult mai tânără decât mine, o 
stea de neatins, pentru că nu mi-a împărtăşit sentimentele. 

— Oh, îmi pare aşa rău! Poate că soluţia e să pleci 
undeva departe. Eu cred că în viaţa ta e nevoie de o 
schimbare, o schimbare de mediu, poate de prieteni... 

— Ştii, m-am gândit de multe ori la asta, dar e ca şi 
cum aş fugi şi în plus am nevoie de maximă încredere. Tot 
ce îmi doresc este să pot uita de tristeţe, de lacrimi şi să 
mă bucur de câteva clipe de pace şi linişte, însă simt că nu 
mai am forţa necesară de a merge înainte. Încet-încet mă 
prăbuşesc, îmi pierd şi ultimul licăr de speranţă şi simt că 
mor, dar această moarte o văd ca pe ceva minunat 
deoarece chiar dacă mă sting, ştiu că dragostea mea nu se 
va stinge niciodată! 

Nu-şi dăduse seama că plângea. La fiecare cuvânt, o 
lacrimă i se scurgea pe obrazul ca de ceară. Dar şi ea era 
emoţionată, se dăruise cu totul acestor clipe, iar faţa i se 
schimonosi de lacrimi calde. Se îmbrăţişară şi rămaseră 
pentru mult timp aşa, ca într-un moment de reculegere. 

x 


x 
x 


În acest timp, Eliza şi Alex se aflau în casa bunicii şi 
se drăgosteau cu vorbe dulci şi fel de fel de declaraţii. Fata 
i se aşeză pe braţe şi după ce-i fură un pupic, începu: 

— Te iubesc! „Te iubesc!” mi se par două cuvinte 
prea sărace pentru a-ţi aduce la cunoştinţă însemnătatea 
ta pentru mine. Te iubesc pentru ceea ce eşti tu cu 
adevărat, pentru blândeţea şi bunătatea ta, pentru 
sprijinul şi ajutorul pe care mi le oferi necondiţionat, 
pentru grija pe care mi-o porţi neîncetat! Pentru toate 
acestea aş vrea să-ţi fac o confesiune: 

Din prima clipă-n care te-am văzut M-ai fermecat, 


mult mi-ai plăcut. Ne vedeam şi ne vorbeam rar. 

Dar mi-ai pus inima pe jar. 

M-a-nduioşat a ta privire Ce emana doar fericire; 

M-a cucerit şi al tău zâmbet Dulce c-al albinei 
zumzet, Precum şi ochii tăi duioşi Din cale-afară de 
frumoşi! 

Astăzi te am lângă mine Mă simt excelent cu tine! 
Eşti dulce, tandru, iubitor. 

Doar tu îmi dai aripi să zbor. Îţi spun din suflet: Te 
iubesc! Eşti tot ce am şi-ţi mulţumesc că mă iubeşti şi mă 
alinţi 

Mereu cu şoapte dulci, fierbinţi... 

Acum sunt mulțumită, fericită, Sunt  lulea 
îndrăgostită. 

Simt că plutesc pe un nor. 

Te iubesc şi te ador!!! 

— Dragostea mea scumpică, şi eu te iubesc enorm de 
mult, ai apărut în viaţa mea pustie ca o rază de soare. [ţi 
mulţumesc că ai făcut din mine un om mai bun, mai atent, 
mai înţelegător, te iubesc pentru că lângă tine mă simt 
mulţumit, împlinit! Îmi placi atât de mult când văd în 
colţurile guriţei tale întipărindu-se câte un zâmbet cald! E 
ca o bucurie vie să-ţi aud vocea mlădioasă, să-ţi simt 
privirea atingându-mă, dându-mi mii de fiori, să-ţi văd 
ochişorii de smarald străpungându-mi inima, dornici să 
cunoască măreaţa dragoste ce ţi-o port atât de adâncă şi 
puternică în fiecare părticică din mine... 

Urmă o tăcere, până când Ely zise: 

— Am o idee, iubitule! Hai să mergem la biserică să 
mulţumim divinității pentru această fericire nemărginită. 

— Da, iubita mea! În viaţă fără credinţă nimic nu se 
poate face. Dragostea e de la El şi cu toţii ştim că „unde 
dragoste nu e, nimic nu e!” 

Ce linişte sufletească le-a invadat sufletele! Se 
simțeau uniţi cu Dumnezeu şi acolo, în faţa Lui, şi-au jurat 
iubire eternă. 

— Iubito, te voi iubi mereu la fel ca-n prima zi sau 
poate mai mult, dacă se poate şi nu voi permite nimănui să 


ne despartă! 

— Scumpule, numai moartea mă mai poate despărţi 
de tine! 

— Necazuri şi bucurii, toate vreau să le împărţim! De 
aceea te rog să mergi cu mine. Sper să-ţi placă ce ţi-am 
pregătit! 

— Unde? Spune-mi, te loog! se alintă ea pe lângă el. 

— Eh! Surpriza e surpriză... Urmează-mă! 

* 


x kx * 

Păşi uşor nesigură un prag pentru că prin eşarfa ce-i 
acoperea ochii era cu neputinţă să desluşească ceva. Când 
mătasea fină îi alunecă peste faţă, descoperi că se află într- 
o cameră de restaurant decorată în zeci de culori 
minunate, culori vii ale unor flori ce împrospătau locul cu 
aer romantic. Şapte tineri stăteau aliniaţi cu câte un 
trandafir roşu în mână pentru tânăra domnişoară. Se 
aşezară la o masă special amenajată. Inclusiv paharele 
erau umplute. 

— Şampanie, draga mea? 

— Da, mulţumesc! 

Uitându-se în ochii lui strălucitori, sorbi din paharul 
care scoase un sunet ciudat ca un zornăit aparte mişcându- 
l. Când se uită, sub ochii ei se afla cel mai frumos inel 
împodobit cu pietre preţioase. 

Rămase cu gura căscată când în faţa ei apărură 
aceiaşi şapte tineri, de data asta cu câte o inimioară în 
braţe, pe fiecare fiind inscripţionat câte un cuvinţel din 
întrebarea: „Eliza, vrei să fii logodnica mea?” Îi sări în 
braţe lui Alex, plângând de fericire. 

— Iubito, dar nu mi-ai răspuns la întrebare. 

— Dragul meu, ştii prea bine ca da, vreau să fiu cu 
tine pentru tot restul vieţii mele, dar... 

— Dar ce? întrebă acesta cu o voce ce-i exprima 
deznădejdea. 

— Nu cred că e momentul potrivit pentru un pas atât 
de important. 

Ştii prea bine că acum prioritatea mea e terminarea 


liceului şi că mai întâi vreau să-mi construiesc o carieră 
profesională... 

— Iubito, ce scumpă eşti! îi zise sărutând-o pe ochi şi 
pe frunte. Tu crezi că eu nu m-am gândit la asta? Cum îţi 
explici schimbarea cuvântului „soţie” cu „logodnică” din 
clasica întrebare „Vrei să fii soţia mea?”? Eu am vrut doar 
să fac un gest frumos şi prin acest inel să ne luăm un fel de 
angajament de a fi împreună mereu... 

— Vom fi mereu împreună cu sau fără acest inel, dar 
DA, Alex, îmi doresc din tot sufletul să fiu logodnica ta! 

În acel moment, tânărul făcu un semn discret şi o 
melodie superbă începu să le încânte toate simţurile. O 
invită la dans şi îi potrivi perfect frumoasa bijuterie pe 
degetul micuţ şi fin. Acel inel le pecetluise iubirea. Cât 
avea să dureze? 


Capitolul XVIII 

— Îţi place să scrii? 

— Păi sunt profesor de română, nu? Dar nu scriam, 
doar reciteam ceva. 

— Dă-mi şi mie să văd! îl rugă Ana. 

— Nu, mai bine nu. Sunt gânduri de ale mele... 

— Tocmai de asta mi-ar plăcea să aflu ce gândeşti. Te 
rog, Victor! 

Îi luă cu grijă agenda personală din faţă, aruncându-i 
o privire veselă. După ce puse ochii pe text, îşi dădu seama 
că nu era o glumă, el chiar suferea. 

Se-aude doar al meu suspin în camera cea rece 

De neputinţă şi de chin, lar timpul greu mai trece! 
Afară-i iarnă şi e frig, Fulgi mari bat la fereastră 

Îmi vine greu, îmi vine să strig, Inima mi-e de 
gheaţă... 

M-aşez pe jos, sufletu-mi plânge De dorul celei ce-o 


iubesc. 

Pereţii toţi încremenesc. 

O-aştept de mult... nu mai ajunge... 

Sau poate că nici n-a pornit să vină-ntr-a mea cale. 

Sau poate ea s-o fi oprit, Sau... poate merge-agale. 

Mă uit din nou pe geamul sloi şi-mi văd trecutul mut. 

Atâtea amintiri cu noi, Atât de dulce prim sărut! 

O geană udă ochiu-mi stinge şi prima lacrimă îmi 
curge. 

O-aştept de mult... nu mai ajunge, M-aşez pe jos, 
sufletu-mi plânge! 

Inima mi-e de gheaţă. 

Imi vine greu, îmi vine să strig Fulgi mari bat la 
fereastră. 

Afară-i iarnă şi e frig. 

Iar timpul greu mai trece... De neputinţă şi de chin. 

In camera cea rece. 

Se-aude doar al meu suspin... 

— Am scris-o prin martie, era încă iarnă. Acum vezi 
cât de greu mi-e? Ce greşeală am făcut îndrăgostindu-mă? 

— Chiar ai pus suflet în ceea ce ai scris şi se vede că 
erai sub muza inspiraţiei, dar nu spune asta! 

Să te-ndrăgosteşti e ideal. 

Când te-ndrăgosteşti simţi că trăieşti ceva ireal. Eşti 
vesel, fericit, zâmbeşti 

Iei locul unor zâne sau feţi-frumoşi de prin poveşti. 

Brusc lumea ta se schimbă. 

Simţi că nimeni nu vorbeşte pe-a ta limbă; Visezi şi 
eşti cu capu-n nori. 

Te simţi liber, capabil să zbori... Să zbori pe-ale 
dragostei aripi Noapte de noapte până-n zori! 

O dată-n viaţă te îndrăgosteşti. 

O dată-n viaţă cu adevărat iubeşti, lar viaţa-i scurtă, 
trebuie s-o trăieşti. 

Să te-ndrăgosteşti înseamnă să zâmbeşti. 

Să te-ndrăgosteşti e minunat că eşti femeie sau 
bărbat, Indiferent cine ai fi 

Ai dreptul de-a te-ndrăgosti. Atâta timp cât mai eşti 


viu. 

Să te-ndrăgosteşti nu-i prea târziu! 

— Asta crezi tu! În viaţa mea nu mai e loc de 
dragoste! Ultimele cuvinte o răniră. Să fi fost şi ea în 
situaţia lui? 

O dragoste neîmpărtăşită o bântuia şi pe ea? 

* 


* 
* 


— Iubitule, poimâine e ziua mea! Voi deveni majoră! 

— Da, scumpa mea! Îţi promit că vei avea parte de o 
zi minunată! 

Cu ajutorul lui, micuța ei grădină deveni un colţişor 
de Rai. Un cort imens avea să găzduiască câţiva invitaţi. 
Totul se nimeri foarte bine. Anul era pe sfârşite şi reuşise 
cu o medie de 

9.85. Weekend-ul se arăta unul promiţător. Urmau 
două zile de distracţie. 

Sâmbătă dimineaţa, Eliza se trezi bine dispusă, iar 
primul ei cadou fu un buchet de 18 trandafiri roşii şi un 
lănţişor de aur împreună bineînţeles, cu un sărut delicios. 

Curând petrecerea începu. Câţiva colegi şi prieteni 
se strânseră în acel cuibuşor de nebunii. Spre seară, Alex 
tocmai îi şoptea Elizei la ureche ce mult o iubeşte când, 
Victor îşi făcu apariţia cu un trandafir alb în mână. 

— Bună seara! zise el uşor timid. Ely zâmbi fericită 
că el era acolo. 

— Ce caută acesta aici, Eliza? 

Era pentru prima dată de când erau împreună când îi 
spunea pe nume, fără să o alinte. 

— Dar e prietenul meu! Ştii câte a făcut pentru mine! 

— Prietenul tău? întrebă Alex ironic. Prietenul tău şi 
rivalul meu, nu? Iar tu îi iei apărarea... 

Fata începu să plângă dezamăgită. Laura îi făcu semn 
lui Andrei să plece acum. 

— Cred că sunt în plus, iubito! Rămâi cu prietenii tăi! 

Cu lacrimile şiroindu-i pe obrajii înnegriţi de rimel, îi 
zise: 


— Nu mă aşteptam la aşa ceva din partea ta! Dar 
dacă tot pleci nu uita să-ţi iei şi promisiunile odată cu tine! 

Şi îşi scoase inelul punându-i-l în palmă, apoi fugi în 
casă, iar el ieşi pe poartă. Văzând-o pe Laura intrând după 
Ely, Victor se decise să meargă după Alex să clarifice 
anumite lucruri. Il ajunse aproape de o bancă ce străjuia la 
umbra unui copac bătrân. 

— Alex, opreşte-te! Vreau să vorbim! 

— Tu nu ai ce vorbi cu mine! 

— Ba da, am! Spui că o iubeşti, nu? Unde e dovada? 

— O iubesc mai mult ca viaţa mea! zise printre 
lacrimi, dar mi-e frică să nu o pierd, mă omoară gelozia! 

— Gelozia, spuse Victor, e rugina oricărei iubiri. O 
relaţie ce nu se bazează pe încredere nu funcţionează 
niciodată. Şi spune-mi, ce crezi tu despre iubire? 

Se aşezară amândoi pe banca prăfuită. 

— Iubirea, începu Alex, e un motiv de bucurie, de 
pace, de linişte, un motiv de a trăi... lubirea, iubirea are 
mii de sensuri, iar oamenii o percep fiecare în felul lui şi o 
simt în mii de feluri diferite pentru că se ştie prea bine: 
iubirea nu se spune, ci se simte! 

— Şi atunci? În viaţă avem parte atât de bucurii, cât 
şi de necazuri, zile triste, întunecate precum sunt norii 
înaintea unei furtuni ce dă semne că va apărea, dar şi zile 
frumoase, vesele, când soarele ne zâmbeşte de sus şi ne 
mângâie atât de gingaş cu razele lui vii şi calde ce ne 
strecoară în suflet mai multă forţă de muncă, speranţă şi 
multă, multă iubire! 

Iubirea e unicul sentiment ce ne ţine în viaţă, ce ne 
dă putere să trecem prin nenumăratele încercări ale vieţii, 
e ceva magic, parcă din altă lume, ce se iveşte din senin 
când ne aşteptăm mai puţin, când credem că nu mai avem 
şanse de a fi părtaşi ai fericirii, de a ne bucura de clipe ne 
neuitat alături de o persoană dragă, sinceră. 

Dar iată că aşa e scris! Mereu e la fel, se dă pe faţă şi 
nu te poţi ascunde, nu poţi fugi căci odată ce ţi-a pătruns 
în inimă nu mai poţi scăpa şi rămâi sclavul ei, face ce vrea 
din tine! Te poartă prin locuri niciodată explorate 


îndeajuns, necunoscute, te duce fără ca să ştii unde, pe 
aripile dragostei şi ale vântului... într-un vis prea frumos 
ca să fie adevărat şi totuşi real! 

E real însă doar când vine din ambele părţi ale unui 
cuplu. Recunosc, o iubesc pe Eliza, dar ea nu va fi 
niciodată a mea pentru că iubirea vieţii ei eşti tu! 

Eu te las, dar nu uita, iubirea e secretul adevăratei 
fericiri! Mă uit la tine şi-mi dau seama că şi tu o iubeşti, de 
aceea sunt hotărât să mă dau la o parte definitiv. Dar 
prietenia ei nu mi-o poţi refuza! 

Îl lăsă acolo, cu capul cuprins în palme, plângând 
amarnic. l-a deschis ochii, dar ruşinea îl reţinea pe loc. Nu 
avea curajul să se întoarcă să-şi ceară iertare. Se temea să 
nu fie respins, şi pe bună dreptate! 

Luna plină se ivise pe cerul gol şi înnorat. Doar inelul 
din pam lui udă strălucea mai tare ca niciodată... 


Capitolul XIX 

— Eliza, nu fi tristă! 

Gândeşte-te că nu te merită dacă s-a purtat aşa, îi 
zise Laura binevoitoare. 

— Da, ai dreptate, răspunse aceasta ştergându-şi 
lacrimile. 

E ziua mea şi trebuie să mă bucur de ea. 

Discutia lor fu întreruptă de un apel primit de Laura. 

Când se întoarse spre Ely, faţa ei înfăţişa teamă şi 
grijă. 

— Andrei... 

— Ce e cu Andrei? 

— Nu ştiu, a zis că e la Stânca Albastră, că are nevoie 
de ajutor. 

— Să mergem! Buny, noi plecăm câteva minute la 
Stânca Albastră. Ai grijă, te rog, de invitaţi! 


Bătrâna, uimită de graba fetelor, merse în grădină să 
le umple paharele tinerilor rămaşi. 
x 


* 
* 


— Andrei, Andrei! Unde eşti? 

Drumul era unul foarte periculos. Stâncile abrupte nu 
o dată au speriat zeci de oameni şi au răpit vieţi. Stânca 
Albastră era un grup imens de pietre cu nuanţe de azur ce 
adăposteau o peşteră micuță şi întunecoasă. 

— Sunt chiar aici, se auzi un glas din peşteră. 

— Unde? întrebă Ely păşind cu grijă în bezna 
înfricoşătoare. 

— Chiar în spatele tău, scumpo! (O brichetă lumină 
încăperea sinistră.) Mulţumesc, porumbiţo! îi zise Laurei. 
Te-ai descurcat perfect! Acum poţi pleca să te ocupi 
liniştită de consolarea lui Alex. 

Eliza tremura neajutorată. Nu înţelegea nimic. I se 
părea că trăieşte un coşmar. 

— Ce se întâmplă aici? Despre ce vorbiţi? Parcă erai 
rănit! 

— Scumpo, am aşteptat de atâta timp acest moment! 
Noapte de noapte şi de zi de zi mă gândeam la tine cum să 
te fac a mea, iar acum eşti aici şi nu-mi mai scapi. 

— Andrei, eşti nebun! Dă-te din calea mea! Vreau să 
plec! 

— Nici să nu te gândeşti! Singurul nebun a fost Alex 
care a căzut în plasă ca un fraier. Laura, să ştii că a dat 
roade ideea ta de a-l invita pe „profesoraş” la ziua ei. 

— Ce ai făcut? Laura, zi-mi că nu-i adevărat! Tu eşti 
prietena mea şi n-ai fi în stare... 

— Ba sunt şi de mai multe pentru a păstra ce-mi 
aparţine, iar Alex e al meu. Tu te-ai băgat între noi şi ai 
stricat tot! Acum suportă consecinţele! Rămâi cu bine! 

— Laura, aşteaptă! Nu pleca! Nu mă lăsa aici, strigă 
deznădăjduită Ely. Nu mă lăsa cu nebunul acesta! Te rog! 

Andrei privea scena râzând diabolic. 

— Unde vrei să pleci, dragostea mea? Nisipurile de 


aur ne aşteaptă! Totul e pregătit. Haide! 

Şi încercă să o ia de mână. 

— Eu nu merg nicăieri cu tine! Laura, ajută-mă! 

— Aici nimeni nu te aude! Laura e departe, probabil 
deja în braţele iubiţelului tău. Mai bine m-ai asculta şi vei 
avea numai de câştigat! 

— Nu mă atinge, obsedatule! răcni fata tremurând 
din toate încheieturile. 

— Ah! Te simt! Eşti a mea în sfârşit! îi şoptea la 
ureche încercând să o sărute în timp ce ea plângea şi 
striga după ajutor. 

Din umbră, se auzi un ecou disperat. 


— la mâna de pe ea, nenorocitule!!! 
x 


x x k 


Laura dându-şi seama de ce va urma şi cuprinsă de 
remuşcări alergă într-un suflet să caute ajutor. Frica 
pusese stăpânire pe ea, la fel şi regretele. Ştia foarte bine 
ce înseamnă să faci ceva ce nu-ți place. Cu toate că o 
invidia pe Eliza, acum îi părea rău că a intrat în jocul 
acelui om bolnav. Îşi dădea seama că dragoste cu forţa nu 
se poate. 

La poarta bunicii Ioana se întâlni cu Alex. 

— Ce e cu tine, Laura? o întrebă băiatul mirat. Arăţi 
de parcă ai fi văzut o fantomă. 

Cu chipul răvăşit şi printre lacrimi îi zise: 

— Eliza e în pericol! E cu Andrei pe Stânca Albastră! 

Nu apucă să termine căci tânărul nu se mai afla 
lângă ea. În timp ce el alerga cu inima cât un purice, la 
gura peşterii se dădea o luptă pe viaţă şi pe moarte. 

— De ce te-ai luat de ea? Ţi-am zis să nu o atingi! 

Il lovi cu toată puterea, dar Andrei îl împinse pe 
lespedea rece. 

— Ha ha ha! Ai vrut să o salvezi, dar prea târziu. 
Dacă ai fi stat în banca ta, acum ea ar fi fost în siguranţă 
cu mine! Dar dacă nu va fia mea, nu va fia nimănui! 

Şi scoase un pumnal cu care se năpusti asupra Elizei 
care încremenise de frică. Însă nu-i reuşi, căci Victor 


interveni în ultimul moment şi primi cumplita lovitură ce-i 
era destinată ei. 

— Victor! ţipă fata aruncându-se peste omul care 
pentru a treia oară îi salvase viaţa. 

În aceeaşi clipă, Andrei fu țintuit la pământ de un 
pumn puternic, pierzându-şi pe loc cunoştinţa. 

— Vic, de ce ai făcut asta? îl întrebă copila plângând 
în hohote. 

— Ely, eu fără tine nu am rost! Nu mai am nimic de 
pierdut! 

— Nu spune asta, zise Alex apropiindu-se şi luând-o 
pe Eliza în braţe. Chiar tu îmi spuneai că dragostea vine 
când te aştepţi mai puţin şi... 

— E prea târziu pentru mine, îl întrerupse Victor! 
(Sângele i se scurgea uşor din pieptul ce abia mai respira.) 
Fă-o fericită! 

Ochii i se tulburară de apa morţii. Eliza, suspinând se 
cuibări la pieptul lui, la pieptul celui pe care îl iubea... 


veS (Oe) ‘, 


Epilog 

Soarele bătea cu putere în geamul salonului zugrăvit 
într-un alb imaculat de la etajul 16. 

— Vrei să dau perdelele, dragul meu? 

— Nu, mulţumesc! Natura îmi dă poftă de viaţă, ceea 
ce am eu nevoie acum! 

— Te mai doare spatele? Analgezicul trebuia să-şi fi 
făcut deja efectul. 

O bătaie repetată în uşă îi întrerupse pe cei doi. 

— Bună! Bună! Ce face pacientul nostru preferat? 
întrebă frumoasa tânără ce apăru în prag însoţită de un 
partener pe măsură şi de încă un cuplu super îndrăgostit. 

— Eliza, Alina ce surpriză! Alex, Radu, aţi venit să mă 
vedeţi! 


Încercă să se ridice, dar durerea îl dobori. 

— Frăţioare, ai grijă! Încă nu te-ai recuperat. Cum se 
comportă aici cu tine? Doctorii francezi par de treabă. 

— Da, aşa e, se comportă foarte frumos! Dar fără Ana 
nu ştiu ce m-aş face! 

O chemă şi o luă de mână, iar ea îl sărută pe frunte. 

— Să-nţelegem că între voi se înfiripă ceva? întrebă 
Alex bucuros să ia parte la o aşa scenă. 

— Am hotărât să ne dăm o şansă, răspunse Ana 
radiind de fericire. 

— Mă bucur mult pentru voi, le zise Ely. Cine ar fi 
crezut că vacanţa plănuită de acum câteva luni ne va 
aduce împreună pe toţi şase? Franţa e minunată! 

— Tu eşti minunată, iubito! o complimentă Alex. 

— Ei, ei, gata cu dragostea! De Andrei, de Laura, ce 
mai ştiţi? 

— Andrei e internat la o clinică de psihiatrie. Sperăm 
să se facă bine în ciuda răului pe care ni l-a pricinuit! 
Laura a plecat departe. Conştiinţa nu-i dădea pace, nu se 
mai putea uita în ochii nimănui după... 

— Ce ziceţi dacă schimbăm subiectul? Totul e bine 
când se termină cu bine, spuse şi Victor. Sunt fericit că vă 
văd împreună. Cum aţi trecut peste acele divergențe dintre 
voi? 

— Păi, să zicem că am realizat că iubirea învinge 
totul! Ştiţi şi voi... lubito: 

adevărată 

Ah! Ce grea e despărţirea Nu o-nţelege nici iubirea, 
Dar există împăcarea 

Şi cred că asta-i rezolvarea! 

Azi ne certăm, mâine ne-mpăcăm, E ca un joc pe care 
îl urmăm 

Siliţi sau de bunăvoie. 

Cert e că unul de altul avem nevoie! 

Ah! Ce dulce-i împăcarea, Te inundă precum marea! 

Ajungi să-ţi placă deseori să te cerţi intenţionat. 

Apoi să te laşi purtat de nori Pe un tărâm parcă 
fermecat. 


Dar nu tot timpul iese bine, Nu întotdeauna ţine. 

Aşa că cel mai potrivit E să iubeşti, să fii iubit! 

Să-ncerci să te-nţelegi în doi, Să foloseşti cuvântul 
„noi”. Căci iubirea e un vis... 

Trăind-o, ne simţim ca-n Paradis! 

— Eu zic să lăsăm puţin sentimentalismele, interveni 

Radu. Ne distrăm noi într-o părere, dar după 
recuperarea ta, cumnate, propun să mergem cu toţii la 
bunica. Am vorbit cu ea şi ar fi încântată să-ți 
mulţumească personal că i-ai salvat nepoata şi să o 
cunoască pe Ana. 

Toţi încuviinţară. 

Se făcuse târziu, dar din rezerva 114 încă se mai 
auzeau hohote de râs. 

Dragostea plutea în aer!!! 

